text:
Alte Austrie
La Alte Austrie e je un dai stâts federâts austriacs (tod. Bundesländer). E je logade tal nord dal paîs e e confine a jevât cun la Basse Austrie, a sud cun la Stirie, a bonât cun il Salisburghês e tal nord cun la Gjermanie (Baviere) e cun la Republiche Ceche (Boemie meridionâl). La capitâl e je Linz (189.000 ab. ce.); altris citâts importantis a son: Ansfelden, Bad Hall, Bad Ischl, Braunau am Inn, Enns, Eferding, Gmunden, Freistadt, Leonding, Marchtrenk, Mattighofen, Ried im Innkreis, Rohrbach, Schärding, Traun, Steyr, Vöcklabruck, Wels.
[cambie] Gjeografie
La mont plui alte dale Alte Austrie e je la Hoher Dachstein (2995 m).
[cambie] Storie
- 1254 (Pâs di Ofen) o 1261 (Pâs di Viene) – Il re Ottokar II di Ongjarie al divid la regjon dal Traungau dale Stirie e le ricree come “Principât sore il flum Enns” (tod. Fürstenthum ob der Enns). Tal 1264 al ven usât la prime volte il non latin "Austria superior" (tod. Oberösterreich) o "supra Anasum" (voltât: sore il flum Enns).
- Dal 1490 – La regjon al rive a un cert nivel di autonomie.
- 1530 – Al tache a difondisi la dotrine protestante; 30 agns plui tard la maiorance dale popolazion e je evangeliche.
- 1564 – La regjon e finis il domini dai Asburcs.
- Daspò il 1600 – I imperadôrs Rodolf II e Matie a fasin jentrâ in vigôr la Controriforme; par chest i rangs dale Alte Austrie a fasin un pat cun i paîs dale Boemie. A vegnin batûts tal 1620 dal princip eletôr dale Baviere Massimilian par cont dal imperadôr Ferdinand II.
- 1779 – Cun la pâs di Teschen la zone dal Innviertel e passe dale Baviere ale Alte Austrie.
- 1814-1854 – Linz e aministre ancje il teritori dal Salisburghês.
- 1918 – Oberösterreich al devente il non ufiziâl dal stât.
- 1939 – A seguit dale anesion dale Austrie ale Gjermanie naziste la Alte Austrie e ven unide ai teritoris gjavâts al sud dale Boemie cul Acuard di Monaco: al ven cussì creât il gnûf distret dal “Oberdonau”.
- 1945 – Cun la fin dale Seconde vuere mondiâl al ven ricostistuît il stât federâl dale Alte Austrie.
[cambie] Economie
Confrontât cun il prodot intern lord dale Union Europeane in forme di podê di acuist, la Alte Austrie e à un indis di 112.8 (EU-25:100) (2003). [1]
[cambie] Organizazion aministrative
Tradizionalmentri la Alte Austrie e ven dividude talis cuatri areis dal Hausruckviertel, dal Innviertel, dal Mühlviertel e dal Traunviertel. Ultimamentri il teritori tra lis citâts di Linz, Eferding, Wels, Steyr, e Enns al ven clamât aree centrâl (tod. Zentralraum).
Dal pont di viste aministratîf e je dividude in 3 citâts statutariis (tod. Statutarstädte) e 15 distrets (tod. Bezirke):
[cambie] Situazion politiche
Dal 1995 il governadôr (tod. Landeshauptmann) dal Burgenland al è Josef Pühringer, dal ÖVP (Österreichische Volkspartei, voltât "Partît popolâr austriac").
[cambie] Risultivis


c: text/html

text:
Laurenzi
Il Laurenzi al è l’element chimic de tabele periodiche, che al à come simbul Lr e come numar atomic il 103. Al è un element sintetic, radioatîf, di vite curte, transuranic, che al aparten ae tieris raris. Il laurenzi al ven sintetizât partint dal californi e nol à aplicazion pratichis
[cambie] Carateristichis
L'aspiet visibil dal laurenzi al è scognossût, ma al è probabilmentri di colôr blanc-arint o grîs, e metalic. Pôc si sa des propietâts chimichis dal laurenzi, ma un prin studi su pôcs atoms al à mostrât compuartaments simii ai atinidis.
Il laurenzi al è ancjemò dispes associât ae serie chimiche dai atinidis inte tabele periodiche. Purpûr, al contrari des altris tieris raris, l'element 103 al è dal bloc d, par cui par solit si lu met in cheste serie chimiche.
[cambie] Storie
Il laurenzi al fo sintetizât pe prime volte di Albert Ghiorso, Torbjorn Sikkeland, Almon Larsh e Robert M. Latimer ai 14 di Fevrâr 1961 tai Berkeley Radiation Laboratory (che vuê si clamin Lawrence Berkeley National Laboratory) jenfri de Universitât di Berkeley in Californie. Al fo prodot bombardant 3mg di materie componude di 3 isotops dal californi, cun jons di bôr-10 e bôr-11, dentri dal Aceleradôr Lineâr di Jons Pesants (HILAC).
I nuclis trasmutâts, deventâts eletricamentri cjariâts, a forin riclamâts cuntune atmosfere di eli e metûts adun suntun nastri condutôr di ram. Chest nastri al fo po spostât par posizionâ i atoms tirâts dongje devant di une serie di rilevatôrs a stât solit. La clape di Berkeley e ripuartà che l'isotop 103-257 al fo rivelât in cheste maniere e al decjadè mandant fûr une partesele alfa a 8,6 MeV cuntune emivite di 4,2 seconts.
Intal 1967, i ricjercjadôrs di Dubna, in Russie a segnalarin che no rivarin a confermâ come 103-257 l'emetidôr de partesele alfa cun emivite di 4,2 seconts. Cheste assegnazion e je stade cambiade in Lr-258 o Lr-259. Undis isotops dal element 103 a son stâts sintetizâts, di cui chel che dure di plui al è il Lr-256 cuntune emivite di 216 minûts (po al decjât intal nobeli-256). I isotops dal laurenzi a decjadin par mieç di emission alfa, fission nucleâr spontanie o cature di eletron (ordin dal plui comun a chel mancul comun).
La origjin dal non, preferît de American Chemical Society, al è la figure di Ernest Lawrence, inventôr dal ciclotron. Il simbul Lw al fo doprât intai prins moments, par daspò jessi cambiât in Lr intal 1963. Tal Avost dal 1997 l'International Union of Pure and Applied Chemistry (IUPAC) e à ratificât il non Laurenzi e il simbul Lr dilunc un incuintri a Gjinevre, in Svuizare.

robotstxt: allowed

filter: keep


text:
Calendari cinês
Il calendari tradizionâl cinês al è stât doprât pe prime volte intal 2367 p.d.C sot l'imperadôr Huang Ti. Al è un calendari lunâr-solâr fat di agns di 12 mês lunârs (sîs mês di 29 dîs e sîs mês di 30 dîs). L’an al ven a durâ 354 dîs par chest ogni 2 o 3 agns al ven zontât un mês clamât intercalât.
Ogni an al è leât al non di un animâl che al corispuint a un dai segns zodiacâi cinês: la surie, il bo, il tigri, il cunin, il drâc, il sarpint, il cjaval, la piore, la simie, il gjal, il cjan e il purcit.
I mês e àn un numar che al va di 1 a 12 e a durin tant che un mês lunâr, il mês intercalâr al continue a vê il non dal ultin mês. Il 2 al è il mês dal ecuinozi di primevere e 11 al è il mês dal solstizi dal unvier.


text:
Industrie
La industrie e je la moderne imprese di produzion che doprant une fuarte division dal lavôr e une grande mecanizazion e prodûs, par solit su grande scjale, bens di consum o machinaris e infrastruturis (bens dal capitâl). L'insiemit des industriis al è il setôr secondari.
[cambie] Classificazions
A secont de grandece si à la piçule industrie, la medie industrie e la grande industrie. La industrie si diference dal artesanât pe fuarte specializazion dal lavôr. Te legjislazion taliane la industrie artesanâl, che e à une schirie di agjevolazion, e je diferente di chê industriâl sore dut pal numar di dipendents.
[cambie] Storie
La industrie e nas tal XVII secul in Inghiltere (Rivoluzion Industriâl).


text:
E anche il tempo per girare di trattoria in trattoria è stato veramente poco. Abbiamo provato il ristorante dell'agriturismo in cui abbiamo soggiornato e la suggestiva Osteria al Cappello. Immancabile nei menu di qualsiasi trattoria, ristorante o bar è il frico, spesso accompagnato con delle fettine di polenta:
Cuant che lis patatis a son ben rustidis, si scomence a zontâ aghe taponantlis cuasi dal dut,, si va indenant a cuei, messedant di tant in tant e zontant aghe se al covente. Lis patatis a àn di disfâsi fruçantsi (i volarà une orute). Uhm... qui ho qualche problema con la traduzione... Se qualcuno volesse aiutarmi... Forse significa che quande le patate sono ben cotte si inizia a mescolare e a romperle (ci vorrà un'oretta). Mmm, non lo so :(
Infratant si prepare il formadi taiantlu a dadui e cuant che lis patatis a son cuetis lu si zonte a la preparazion. Intanto si taglia il formaggio a dadini e quando le patate sono ben cotte si unisce alla preparazione.
Si messede cuntune sedon di len fintant che nol si disfe e duncje si lasse cjapâ, spacant la fersorie par no lassâlu tacâ sul font. Si lascia fondere il formaggio sul fuoco, muovendo la padella in modo da non farlo attaccare. Daspò un cuart di ore, de bande sot al sarà ben rustît crustulint: si à cumò di voltâlu sot sore (tant che la fertaie), judantsi cuntun plat, miôr se prin al è stât scjaldât parcè che no tachi. Si va indenant a cuei di chê altre bande par altris dîs minûts simpri spacotant la fersorie. Dopo un quarto d'ora, si sarà formata una crosticina sul fondo del frico. Aiutandosi con un piatto, si gira il frico dall'altra parte e si fa cuocere per altri dieci minuti, sempre muovendo la padella.


text:
Il prin blog di archeologjie par furlan
Un puestut par fevelâ de mê grande passion di simpri, la archeologjie, ma no dome...
giovedì 29 marzo 2012
Ultime lezion a Rives Darcjan
lunedì 19 marzo 2012
Cuinte lezion a Rives
lunedì 12 marzo 2012
Cuarte lezion a Rives
lunedì 5 marzo 2012
Tierce lezion a Rives
lunedì 27 febbraio 2012
Seconde lezion a Rives Darcjan
mercoledì 15 febbraio 2012
Gnove publicazion sul tumul di Merêt
lunedì 13 febbraio 2012
Gnûf laboratori archeologjie! 1 lezion
domenica 22 gennaio 2012
Ultimis su la protostorie furlane
lunedì 2 gennaio 2012
giovedì 3 novembre 2011
A àn disglaçât Oetzi!
Daspò 20 agns il misteri di cheste mumie al continue inmò a apassionâ tancj studiôs e ricercjadôrs!
Us ricuardi ancje che fin ai 15 di Zenâr dal 2012 e je visitabile la mostre temporanee su Oetzi al Museu Archeologjic di Bolzan,cu la ricostruzion dal om vignût dal glaç! :)
sabato 15 ottobre 2011
Dentri un tumul protostoric a S.Svualt
Te ocasion al è stât ancje presentât il libri "Una sepoltura monumentale dell'antica età del bronzo: il tumulo di S.Osvaldo (Udine) - scavi 2000-2002" par cure di Paola Cassola Guida e Massimo Calosi (edizioni Quasar, Roma 2011) dulà che si puedin cjatâ dutis lis ricercjis fatis in chescj agns sul sît.
Il tumul al merite lât a viodi e par chest o podês, a partî di lunis ai 17 di Otubar, prenotâ lis visitis vuidadis clamant i Civics Museus di Udin il lunis des 10 ae 13 e des 14 aes 17 clamant il numar 0432 271767 o il Studio D Friuli il martars e joibe des 10 aes 17 al numar 346 3257139.
Jo mi auguri dome une robe, che dut chest entusiasim no si sfanti in pôc timp ma che al sedi di sproc par continuâ cu lis ricercjis in chest cjamp de nestre preistorie inmò dute di scuvierzi.
(Te foto la gnove costruzion par visitâ il tumul)
mercoledì 5 ottobre 2011
Gjite cun Glesie Furlane!
O sin partîts un groput di personis in coriere di Vençon, intune matine frescje ma plene di soreli, ae volte dal pas di Mont Crôs di Cjargne: par me e jere la prime volte che o fasevi cheste strade e o scuen dî che za dome chest e je une emozion uniche! La strade che si sberdee jenfri lis montagnis intune spirâl simpri plui alte che e met bardabon i brivits! Subit dilà dal pas o sin jentrâts in tiere austriache, ma si sint une cierte sugjestion a savê che ancje li secui indaûr si scoltave la peraule dal patriarcje di Aquilee, a cussì tancj (e in chê volte inmò di plui) km di distance.
La prime tape e je stade Aguntum, une citadine che sot di se e tapone ancjemò une vore di rescj romans, segn di une frecuentazion di chel lûc za te epoche che e va dal I al VII secul dopo di Crist. Chi o vin visitât il museu archeologjic di gnove fate, bielin, ma lassaitmi dî, no mi à plasût il sisteme di ricostruzion dai rescj gjavâts fûr.
In bande dal museu di fat a son i scavos de antiche citadine cu lis termis, lis stradis, il foro e ancje une cjase tipiche de epoche; po ben, fâ archeologjie nol vûl dî "fâ sù parsore de robe vecje" ma valorizâ ce che al è za. Un pôc come che si viôt tal palaç di Cnossos a Crete, un "scempio" di ce che invezit la archeologjie e varès di tutelâ!
Dut câs e je di bande lôr la volontât di valorizâ ancje chel pôc che si à.
Cjamine che ti cjamine nus è vignude propite fam, e cussì si sin inviâts viers la tant insumiade "pause pal gustâ", intun puest bielonon che al cjalave sot dute la valade di Lienz!
Tal dopomisdì invezit o sin rivâts a Lavan, dulà che si cjatin i rescj di une glesie di fate tipichementri aquileiese! Chi pre 'Sef (de plêf di Guart) nus à ben spiegât la plante dal edifici e il so disvilup, emozionant.
Chi sot te foto si viodin i rescj de glesie, un puest che al merite visitât ancje pal contest dulà che si cjate, cuntune viste bielonone e une pâs incredibile.
P.S. al rientro no podeve mancjâ une soste par une birute prime di tornâ a passâ il confin! ;)
giovedì 22 settembre 2011
Viaç a Crete/part 2
Il prin che o ai visitât al è stât chel di Knossos, dongje dal cjâf luc de isule, la citadine di Heraklion (nord di Crete).
Dal sigûr al è stât il plui impuartant sedi in ordin di grandece sedi par vie de mitologjie che culì si è svilupade; al jere a stâ in chest palaç di fat il famôs re Minosse, fi di Zeus e Europe, sovran just e savi che al puartâ al massim splendôr il palaç te sô epoche.
La figure, pal plui mitologjiche ma cun cetancj elements che a fasin pensâ a un personaç esistît pardabon (ancje Tucidide al fevele di lui te sô opare "Guerra nel Peloponneso"), e je leade ancje al mît dal famôs taur che i jere stât mandât di Poseidon, par che lui lu sacrificàs in onôr dal diu dal mâr.
Ma stant che la bestie e jere masse biele, Minosse al decidè di no copâlu, stiçant cussì la rabie dal diu. Par punîlu alore Poseidon al fasè inemorà dal taur la femine di Minosse, Pasifae. Dal amôr dal taur e de principesse e nassè cussì une creature mieze om e mieze taur, il Minotaur.
La ricorence cussì ossessive de figure taurine te mitologjie greghe, e minoiche tal specific, e je leade al fat che il taur al jere considerât une bestie sacre; di fat, sedi tes pituris che tes costruzions, si cjate dispès la figure dai cuars, simbul dal dopli podê dal re, chel divin e chel temporâl.
Frecuentis a jerin ancje lis tauromachiis, o ben lis lotis rituâls cul taur che si fasevin in ocasion di fiestis o celebrazions.
Te foto achì us ai metût une piture famose cjatade propit a Knossos dulà che si viodin i oms saltâ sul taur.
al continue...
lunedì 19 settembre 2011
Viaç a Crete/part 1
E jere la seconde volte che o lavi in Grecie (la volte prime a Kos) e o scuen dî che e je pardabon un mont a part, plene di storie, di personis une vore ospitâls e di un mâr fantastic!
Prime di partî o savevi bielzà ce che o sarès lade a viodi, cu la ferme intenzion di visitâ plui robis pussibilis ancje se i dîs par zirâle no saressin stâts tancj (la isule no je tant piçule, e je la cuinte par grandece tal Mediteranei, daspò Sardegne, Sicilie, Corsiche e Cipro).
La sô vicende, se ben leade a fuart cun chê de Grecie continentâl e cun chê dai paîs dongje (Turchie, Egjit e Italie in primis) e scomence però cuntune individualitât che le caraterizarà par ducj i prins milenis di storie, in chel periodi clamât "minoic".
Di fat, za tor dal II mileni devant di Crist e scomence a deliniâsi chê civiltât che nô o cognossin come "civiltât minoiche" caraterizade dai famôs palaçs, simbui di une organizazion de societât pardabon indevant par chei timps.
I plui famôs a son stâts Knossos, Festòs e Malia, ma dute la isule e je impregnade di sîts minoics plui o mancul piçui, che dal sigûr a vevin tra di lôr une fite rêt di colegaments ma che a jerin ognidun ben indipendents e autosuficients.
La carateristiche principâl di chescj palaçs e jere il fat che no jerin dome lis abitazions dai siôrs (dal re in chest câs) ma vêrs centris dal podê cun libar acès di bande ancje di dute la popolazion che e gravitave ator dal edifici (regolât di pueste) e che e contribuive al sostentament de comunitât intune sorte di "ben comun"; chei che si son conservâts miôr di fat fint in dì di vuê a son propit i magazins dulà che si esercitave il scambi di bens primaris (vin, vueli, aliments e v.i.). O torni a dî duncje, une organizazion de societât une vore plui "indevant" di chê che o podìn imagjinâ ancje dome vuê, dulà che i palaçs dal podê a son ben lontans dal condividi alc cu la popolazion...
al continue...
(te foto une viodude dal palaç di Knossos, tal nord de Isule)
mercoledì 14 settembre 2011
Finalmentri!
O soi di gnûf a fevelâ di tumui protostorics furlans!
Ai 14 di Otubar si inaugurarà la gnove struture che e permetarà di visitâ il tumul protostoric di S.Svualt, ogjet di indagjin tai agns passâts di bande de Universitât dal Friûl.
Ricuardìn che il tumul, sepulture monumentâl di un individui de ete dal Bronç, al veve dât indaûr impuartants risultâts e soredut il scheletri dal inumât, furnint cussì grandis prospetivis tai studis di chest periodi.
L'aveniment al è cetant impuartant ancje par vie che al sarà il prin sît di chest gjenar musealizât e visitabil, cun didatiche organizade pes scuelis, come tal sît Neolitic di Samardencje.
L'apontament alore al è ai 14 di Otubar as 11.00 daûr il vecjo "manicomio" dulà che a saràn presints i responsabii dal sgjâf, la retore Cristiana Compagno e altris autoritâts.
(te foto la cuvierture di claps parsore de sepulture)
giovedì 25 agosto 2011
Se al è masse cjalt...
Duncje, il cjalt nus fâs patî in chescj dîs de fin di Avost, alore o volevi proponijus un doi apontaments "frescs frescs" de Societât Furlane di Archeologjie in merit a sgjâfs che si tignaràn di chi a pôc.
Un al è chel di Atimis, li dal Cjistiel Superiôr, che si ten za di cualchi an in ca e che al scomençarà ai 29 di Avost fint ai 2 di Setembar (e une seconde campagne dai 5 ai 9 di Setembar), sot de direzion di Massimo Lavarone. Par cui che al volès iscrivisi ve ca telefon: 0432 26560 o mail: sfaud@archeofriuli.it o mlavarone@alice.it.
Chel altri si tignarà a Aquilee a partî dai 19 di Setembar e al rivuardarà il toc ocidentâl des muris tart antichis de citât. Ancje chi o podarês domandâ informazion li de Societât.
In fin dai 24 ai 28 di Otubar si podarà partecipâ ai sgjâfs a Morus, in localitât Muris, dulà che a son stâts indivuduâts dai rescj di chê che e podarès jessi une "vile rustiche" romane.
O aprofiti di chest post par ringraziâ i miei "sostignidôrs" che mi seguissin ancje vie pal Istât, buinis vacancis a ducj!
mercoledì 27 aprile 2011
Dopo la Sirie il Mali
(te foto la maraveose moschee di tiere di Djennè)
giovedì 14 aprile 2011
Gnûf sgjâfs a Codroip
Il sît, za indagât in altris campagnis (2004-2009), al à puartât ae lûs i rescj di un cjistielîr di planure datât tor dal Bronç finâl-prin Fier (1300-800 p.d.C). Chest an si indagarà une zone cun scarics ceramics e il fossâl interni.
Par podê partecipâ lait sul sît de Societât Furlane di Archeologjie par discjamâ il modul o domandait informazions al Museu Civic di Codroip (0432-820174) Lu- Ve 9.00-12.00 o mandait une mail achì scavocodroipo.2011@virgilio.it.
Bon sgjâf a cui che al podarà lâ!!
giovedì 10 marzo 2011
Cunvigne Aquilee...e auguris!
La cunvigne, metude adun de Soreintendince pai Bens Archeologjics dal Friûl-V.J., de Societât Furlane di Archeologjie e dal Dipartiment di Storie e Tutele dai Bens Culturâi de Universitât dal Friûl, e varà ancje une relatore a mi une vore cjare, che juste îr si è laureade in Archeologjie te nestre universitât, Laura Gerri di S.Denêl, amie e compagne di cors...augurons e compliments femine! :)
martedì 1 marzo 2011
Antiquarium e museu dal fossil a Paulêt
L'alestiment al sarà screât tra pôc plui di un mês e viert, par intant, dome tal fin setemane.
CE VIODI. Tal Museu a cjataran puest plui di 600 reperts archeologjics e paleontologjics, tra chei ancje il scheletri a grandece naturâl dal ursus spelaeus, riprodusût tal so ambient naturâl.
Si podarà ancje fâ une visite tridimensionâl sul paisaç ator di Paulêt fint a Cividât e Nimis cui reperts medievâi vignûts fûr dai sgjâfs ta chescj ultins agns.
(Te foto un scheletri di ursus spelaeus).
martedì 30 novembre 2010
Baste!
mercoledì 10 novembre 2010
Gnove scuvierte a Qatna
Cheste scuvierte, fate intal edifici plui antîc dal sgjâf, o ben il palaç Orientâl (1800-1600 p.d.C.), e permetarà di fâ lûs su lis tecnichis di produzion dai metai e su lis rêts comerciâls tal Medi Orient Antîc. (Te foto in alt une viodude dal restaur dal palaç Reâl di Qatna).
Oltri a chest si è scuviert ancje un scarabut egjizi de seconde metât dal II mileni prin di Crist cun montadure in aur e cu la titolazion regâl dal faraon Amenhotep III. Chest al testemonee cemût che i rapuarts tra lis dôs civiltâts a fossin une vore strents. (Chi sot il scarabut egjizi cjatât a Qatna intune foto di Javier Ballestrer Serrano).
domenica 31 ottobre 2010
A proposit dal museu etnografic...
La uniche robe che o pues conseâus e je chê di lâ a viodilu, parcè che il museu etnografic dal Friûl in vie Graçan a Udin, al è pardabon biel!
Plui di une ore e mieze di visite dilunc di salis ben alestidis, cun tancj temis e cetantis colezions di dut il Friûl, che a mostrin trop che il nestri teritori al sedi siôr di storie e di culture.
Une buine presince ancje de lenghe furlane, cuasi ducj i reperts a son nomenâts cui lôr nons origjinâi (pecjât che no sedin in marilenghe ancje i panei descritîfs...ma cuissà, plui indevant che cualchidun nol cjapi spont dal museu de storie catalane di Barcelone!).
Biele ancje la idee, te sale des mostris temporaneis, di lassâ la pene ai visitadôrs par scrivi i nons dai reperts come che a jerin clamâts tai timps (par esempli cumò la sale e je dedicade al lavôr dal marangon, cun ducj i soi imprescj).
Ae fin, intun avîs dai curadôrs dal museu, al è scrit l'intent di volê continuâ a cirî e valorizâ ancje l'aspiet linguistic de nestre culture.
Compliments ae dotore Tiziana Ribezzi e a ducj chei che a àn permetût chest lavôr.
Il museu cun di plui al ufrìs ancje percors di visitis vuidadis e laboratoris par scuelis e grups, o podês tignîsi inzornâts sul sît dal comun di Udin ae pagjine dedicade al museu.
sabato 30 ottobre 2010
Damis e feminis langobardis
La mostre si podarà visitâ fint ai 30 di Avrîl dal 2012
dal lunis al vinars des 11.00 aes 13.30
il lunis e il miercus ancje des 16.00 aes 18.00.
Par info
Comun di Romans dal Lusinç, Ufici Culture
ufficio.cultura@com-romans-d-isonzo.regione.fvg
mercoledì 27 ottobre 2010
Gnûf Museu etnografic dal Friûl
I oraris pal periodi invernâl a son: dal martars ae domenie des 10.30 aes 17.00
Pal periodi estîf: dal martars ae domenie des 10.30 aes 19.00
Fint ai 31 di Otubar dal 2010 al sarà pussibil gjoldi di biliets a presits promozionâi
Par info:
telefon 0432 271920
fax 0432 271907
mail museoetnografico@comune.udine.it
mercoledì 6 ottobre 2010
Uniud in Sirie
lunedì 20 settembre 2010
Langobarts a For disore
lunedì 13 settembre 2010
Gnovis su Oetzi
giovedì 9 settembre 2010
Sot Tergeste
Oraris de mostre:
lunis – joibe: 9 -18,30
vinars – sabide: 9.30 – 13,30.
Jentrade libare - La sede de mostre e je acessibile a lis personis disabilis
Visitis vuidadis su prenotazion Tel. 0405582855, +393497130346
lunedì 23 agosto 2010
Jo o vîf intun cjistiel
(te foto la cuviertine dal libri)
venerdì 13 agosto 2010
La domus a Zui
Cheste mostre e vûl rindi plui comprensibii i risultâts dai lavôrs su la aree archeologjiche dal paîs. Si trate di une domus romane indagade intai ultims agns che e à dât indaûr cetancj reperts riferibii ae vite cuotidiane dai antîcs abitants.


text:
De Vichipedie, la enciclopedie libare dute in marilenghe.
Il 9 di Otubar e je la 282° zornade dal Calendari Gregorian, (la 283° se l'an al è bisest). A mancjin 83 zornadis pe fin dal an.
[cambie] Acjadiments
- 1963 - Disastri dal Vajont, un slac colât dal mont Toc te gnove dighe dal Vajont al provoche une paurose ondade che dopo vê colpît Nert e Cjas a si bute te valade dal Plâf sdrumant Longaron. I muarts a son scuasit 2.000.
[cambie] Vie pal mont
[cambie] Nassûts vuê
[cambie] Muarts vuê
[cambie] Vie pal mont
[cambie] Religjosis
[cambie] Internazionâls


text:
Budisim
Il budisim al è une religjon e filosofie basade sui insegnaments dal Buddha Śākyamuni (Siddhārtha Gautama), ch'al vivè probabilmentri in tal cuint secul p.d.C. Il Budisim si spandè par l'antîc subcontinent indian intai cinc secui daspò da la muart dal Buddha, e si difondè te Asie centrâl, sudorientâl, e orientâl intai doi milenaris daûr. Vuê, il budisim al è dividût primariamentri in trê tradizions: Theravāda (Sanscrit: Sthaviravāda), Mahāyāna, and Vajrayāna. Il budisim al continue a atrai seguaçs in dut il mont, e, cun cirche 350 milions di aderents, al è considerât une da lis grandis religjons dal mont.
Un Buddha al è une persone che si pense che al vebi scuvierzût la vere nature de realtât a traviers di agns di studi, meditazion e investigazions de svariadis pratichis religjosis dal so timp.


text:
Cumierç
Il cumierç e je la ativitât economiche di compre e vendite di bens o servizis.
La ativitât che e fâs sì che un prodot al ledi da chel che lu fâs al consumadôr finâl si clame comercializazion. Il puest dulà che al ven fat il cumierç si clame marcjât. A son marcjâts tal viert, buteghis, supermarcjâts e centris comerciâi.
Il cumierç eletronic al ven fat tal spazi virtuâl di Internet.
[cambie] Tips di cumierç
Il cumierç di bens si divît in cumierç al in grues e al detai.
Il prin par solit al è fat di grandis aziendis che a comprin grandis cuantitâts par distribuîlis ai vendidôrs sul teritori.
Il secont al vent diretementri ai consumadôrs finâi.
A secont che il cumierç al sedi fat dentri un stât o fra diferents stâts si à il cumierç nazionâl e il cumierç internazionâl.
[cambie] Storie
Il cumierç al nâs za te etât neolitiche cun scambis di manufats e minerâi (barat) e al divente simpri plui impuartant ancje par vie dal spandisi e dal disvilup de agriculture.
Lis comunitâts umanis a vevin cun facilitât dai bens in plui (surplus) di scambiâsi. Jere cussì nassude la bisugne di un alc par rivà a misurâ il valôr des robis. In prin si dopravin metai di valôr e al fin si è inventade la monede.
In etât storiche si pues dì che lis grandis potencis des variis epochis a son stadis chês che a àn comandât il cumierç. Si pensi a chel che al jere il Mediterani par i Fenicis, pai Grêcs, pai Romans e pai Araps. Il cumierç des droghis e de sede cu la Cine, començât za in etât romane e che te etât di mieç al jere comandât dai Venezians, al à puartât a la discuvierte des Americhis e a lis grandis potencis coloniâls dai ultins secui.
Il Friûl si cjate in une particolâr posizion gjeografiche parcè che al è il pont des Alps plui facil di passà par lâ te Europe orientâl. Te antighitât al jere une des viis de ambre. Di sigûr cualchidune des dominazions che si son vudis tai secui, par esempli che romane e che veneziane, a vevin come obietîf strategjic ancje il control di chestis stradis di cumierç.


text:
Cecoslovachie
La Cecoslovachie e fo un stât de Europe orientâl esistût dal 1918 al 1992, cuant che al fo dividût in Republiche Ceche e Slovachie.
[cambie] Storie
Il stât de Cecoslovachie al nassè tal mês di Otubar dal 1918 de dissoluzion dal Imperi Austri-Ongjarês a cause de sconfite te Prime vuere mondiâl. Il teritori al comprendeve chel des presints Republiche Ceche e Slovachie, oltri che la regjon de Rutenie subcarpatiche, vuê in Ucraine.
Il paîs al jere componût di une maiorance ceche e di consistentis minorancis tedeschis, slovachis e in piçule misure ongjaresis. A cause de centralizazion dal stât e dal podê economic in mans cechis, i prins agns a forin une vore dificii par lis minorancis, in particolâr cun l'avent de Gjermanie naziste.
Hitler al ocupà i teritoris de Boemie, a fuarte composizion todescje, tal 1938; tal stes timp il toc de Slovachie meridionâl al passà sot il domini de Ongjarie. Cn l'inizi de seconde vuere mondiâl la Cecoslovachie e cessà di esisti: i teritoris di Boemie e Moravie a deventarin part dal Tierç Reich, e al fo creât il gnûf stât de Slovachie, aleât de Gjermanie naziste e il cui esercit al compatà cuintri lis trupis Russis fin te Istât dal 1944.
Dopo de fin de seconde vuere mondiâl, la Cecoslovache e fo ristabilide cussì come e jere; la Rutenie e fo ocupade dal esercit sovietic, e daspò definitivamentri cedude. Tal 1948 il partît comunist al vincè lis elezions, puartant cussì il paîs in direzion dal bloc di influence sovietic, che al durarà fin tal 1989.
Tal 1989 e deventà di gnûf un stât democratic, par mieç de Rivoluzion di velût. Tal 1992 il parlament federâl al decidè di sudividi il stât in Republiche Ceche e Slovachie. La Cecoslovachie e cessà di esisti il 1 di Zenâr dal 1993.
[cambie] Economie
[cambie] Viôt ancje
[cambie] Leams


text:
Prefìs telefonic
Un prefìs telefonic (a voltis ancje prefìs telesetîf) al è une serie di numars che si metin devant di un numar telefonic par identificâlu miôr, in gjenar par distingui lis diviersis zonis di un paîs (regjons, provinciis, o distrets plui piçui) o ben par separâ i variis servizis telefonics (par esempli i numars de telefonie mobil da chei fis e da chei di emergjence).
Ogni paîs al à un prefìs telefonic internazionâl, che lu separe di chei altris, ch'al scomence cun 00 (cu la ecezion di Canade e Stâts Unîts di Americhe); pai codiçs locâi invezit nol è un standard: in ciert stâts la lungjece e je fisse (3 numars in Canade, 1 in Australie), in altris e cambie (in Gjermanie e Austrie e pues lâ di 2 a 5 numars); in altris ancjemò il prefìs al pues jessi incorporât tal numar, come par esempli in Spagne e in Norvegje.
[cambie] I prefìs telefonics in Italie
- "00" iniziâl: prefìs internazionâi
- "0" iniziâl: prefìs locâi, fûr che 0878 che al indiche une tarifazion difarente
- "3" iniziâl: prefìs pe telefonie mobil
- "1" iniziâl: servizis di utilitât, ca di un pôc sostituîts cun un 4 iniziâl; a scomençaran cun l'1 dome i numars di emergjence (112/113/115/117/118)
- "8" iniziâl: numars verts (800/803), numars a cost ripartît (848), numars a valôrs zontât (89)
- "7" iniziâl: servizis di trasmission di dâts, cun tarifazion diferenziade (702) o "vert" (700)


text:
Fernando Pessoa
Fernando António Nogueira Pessoa (Lisbone, 13 di Jugn 1888 — Lisbone, 30 di Novembar 1935), plui cognossût come Fernando Pessoa, al fo un poete e scritôr portughês.
Pessoa al è considerât un dai plui grancj poetis portughês di simpri, ae altece di Luís Vaz de Camões; lis sôs oparis a rifleterin la influence de tradizion classiche e dal simbolisim francês, la sô poesie e partìs dal saudosismo. Al è famôs par vê scrit sot 73 nons diviers; ognidun di chescj e à une sô proprie biografie presunte, carateristichis fisichis, rapuart ai altris, vôs poetiche, e prospetive, e in parte al rifletè la convinzion di Pessoa che no esistès une personalitât integrade. I siei lavôrs a forin influençâts ancje de lenghe inglese, imparade in Sudafriche dulà che al passà gran part de zovinece.
Al murì par problemis epatics a 47 agns, inte stesse citât dulà che al jere nassût; la sô ultime frase e fo par inglês: "I know not what tomorrow will bring..." (no sai ce che al puartarà il doman...).
Fra lis colezions di Pessoa che includin poemis par a inglês son Sonets (Sonnets, 1918), Poemis inglês (English Poems, 1922), e Mensagem (1934).


text:
Gjeologjie
La gjeologjie e je chê sience che essenzialmentri si prefisse la ricostruzion de storie de Tiere cu la investigazion de sucession dai avigniments fisics, chimics e biologjics che a àn determinât dilunc dai timps la evoluzion fin al stadi di cumò.
De fin dal secul XX la gjeologjie e à slargjât il so cjamp di investigazion a ducj planets e a chei altris cuarps solits che a fasin part dal sisteme solâr.
Viodude la vastitât e la complessitât des problematichis leadis a chest cjamp di studis, la Gjeologjie e je integrade cun altris dissiplinis, che a costituissin l'insiemi des Siencis de Tiere:
- la gjeofisiche pal studi de Tiere midiant de misurazion e de interpretazion di parametris fisics cun struments ponûts pal plui su la superficie terestre, dentri di poçs fin a une profonditât di pôcs chilometris de superficie o telerilevaments di satelits, integrâts cun concets di fisiche e sience dai materiâi;
- la mineralogjie pe analisi dai minerâi contignûts intai crets integrantsi cun chimiche e fisiche;
- la paleontologjie pal studi de evoluzion dai organisims vivûts su la superficie dal planet integrantsi cu la biologjie e la botaniche;
- la astronomie, cuant cierts fenomens a son gjenerâts in maniere direte de interazion de Tiere cun altris cuarps planetaris o stelârs (par esempli l'impat cuntun meteorit)


text:
Aghe
La aghe e cjape tantis formis in nature. La cognossin, cemût che o sin usâts a viodile, come un licuit naturâl cence colôr, cence savôr e cence odôr che al covente pe vite su la tiere. Al sô stât solit si clame glace, al sô stât aeriforme si clame vapôr di aghe.
La aghe, diferentementri de gran part di altris sostancis, pes cualis la forme solide a je plui penze di chê licuide, la glace a je mancul penze de aghe licuide. La densitât de aghe e je massime a 4 °C. Chest fat al ven parcè che il volum de aghe al aumente cul sbassâsi de temperadure, cun che che e cale la densitât. La aghe no si po sostituîle inte gran part da lis sôs utilizazions e no conven puartâle a une distance plui di cualchi centenâr di chilometris. Par colpe de incressite de popolazion mondiâl la disponibilitât di aghe potabil par persone a je daûr a calâ, il probleme des risiervis al po jessi risolt cuntune plui buine distribuzion e cul strassâ di mancul. Par chest la aghe a je une risorse di impuartance strategjiche in gran part dal mont. Inte filosofie antighe, cun fûc, tiere e aiar, al è un dai cuatri elements che a componin l'univiers. Lis religjons a sintin la aghe come un element di purificazion: esemplis a puedin jessi il batisim cristian e i bagns rituâi dai ebreus e intal Islam.
Te lenghe furlane la aghe e je presinte cun variis detulis: Cui che al è stât scotât de aghe cjalde al à pôre de frede, Aghe che côr no puarte sporc, Aghe passade no masane plui. Inte mitologje furlane e je presinte la agane, une sorte di strie di aghe.


text:
Sisteme operatîf
Un sisteme operatîf (in curt SO o OS) al è un program informatic che al rint disponibii al utent lis risorsis fisichis di un calcoladôr, permetint cussì l'esecuzion di altris programs aplicatîfs: si pues cussì dî che un sisteme operatîf al è il tramit fra l'utent e la machine.
[cambie] Struture
Il cûr di un SO al è il kernel, un grôp di funzions che furnissin servizis fondamentai di bas nivel alis aplicazions, a mieç di une disponibilitât direte alis risorsis fisichis dal calcoladôr.
Il SO devi ancje gestî il file system, ven a stai l'organizazion fisiche dai dats di archiviâ su memoriis permanens (Disc dûr, penutis di memorie Flash, discs a stât solit).
Il SO gestis la memorie e le assegne ai diviers proces, pemetint cussì l'esecuzion in paralel di plui aplicatîfs (SO multitasking).
Infin, il SO devi organizâ la comunicazion cun l'utent, ancje clamade input/output: ogni SO al à la sô UI (interfacje utent) par interagjî cun l'utent in modalitât visual (rie di comant, ambient grafic) e sonore (schede audio).
Esistin diviers servizis adizionâi che un SO al pues furnî, e soredut diferentis architeturis e strategjis, che rindin il mont dai SO una vore complès e verglemât.
[cambie] Esemplis
Esemplis di SO son i sistemis da famee Unix, lis variis distribuzions di GNU/Linux, i sistemis Microsoft Windows, Solaris, il MAC OS.


text:
Wikimedia Commons
Wikimedia Commons (in curt ancje Commons o Wikicommons) al è un archivi di figuris, suns e altris files multimediâi cun licence libare. Al è un progjet de Wikimedia Foundation. I files cjamâts sù in chest archivi a puedin jessi doprâts cence altri lavôr intai altris progjets disponibii sui servidôrs Wikimedia, includudis dutis lis edizions de Vichipedie.
Il progjet al nas ai 7 di Setembar dal 2004. Ai 24 di Mai dal 2005 al rive al numar significât di 100.000 files multimediâi; al fo ancje il prin progjet Wikimedia a doprâ il software MediaWiki inte version 1.4. Il lengaç predeterminât jentri di Commons al è l'inglês, ma i utents a puedin sielzi intes preferencis la lenghe di doprâ pai messaçs dal sisteme (ancje par furlan) e diviersis pagjinis, par esempli chê principâl, a son stadis voltadis in altris lenghis.
Dal 2005 Wikimedia Commons no lasse cjamâ sù files che no vedin licencis libaris, come chês che a limitin l'ûs comerciâl dai materiâi o che a son dadis fûr secont dal dal fair use, un grum doprât tai Stâts Unîts. Lis unichis licencis che si puedin sielzi al moment a son la GFDL, lis variants de Creative Commons cence restrizions su l'ûs comerciâl e il domini public.
Dal Mai 2005 in ca a son stâts metûts plui di 10.000 riproduzions di pituris, di chês antighis a chês modernis, pluui di 7.000 files cun pronunciis e tescj lets in variis lenghis, regjistrazions di musiche classiche e filmâts di discors storics.
Dal Jugn 2006 no si puedin plui cjamâ sù files in formâts cuvierts dai dirits, come MP3; il formât conseât pai files audio al è chel libar OGG.
Intal Avrîl 2007, Commons al conten plui di 1.300.000 files multimediâi.
[cambie] Leams esternis
- (inglês) Formâts di files che si puedin doprâ
- (inglês) Pagjine principâl par inglês
- (talian) - Primi passi, istruzions in curte par scomençâ a doprâ Commons par talian
- (inglês) - Commonshelper, par trasferî files za presints intun progjet
- (inglês) - Commonist, programut par cjamâ sù tancj files intun colp
- (inglês) - Imprest par verificâ dulà che lis figuris a vegnin dopradis


text:
1 di Avost
Il 1 di Avost e je la 213° zornade dal Calendari Gregorian, (la 214° se l'an al è bisest). A mancjin 152 zornadis pe fin dal an.
[cambie] Acjadiments
[cambie] In Friûl
- 1353 - Un edit imperiâl al dâ a la universitât di Cividât il ricognossiment di 'Studium generale'.
- 1509 - I Venezians, che a cirin di là a judâ Cividât ca je assediade, a vegnin batûs a Remanzâs da lis trupis imperialis e a scugnign ritirasi a Udin.
[cambie] Vie pal mont
[cambie] Nassûts vuê
- 1894 - Ottavio Bottecchia, ciclist professionist († 1927)


text:
Il doppio binario della comunicazione: in italiano ci si rivolge agli uomini, in friulano agli animali…
Riceviamo da un nostro lettore e pubblichiamo, aggiungendo in calce una traduzione per gli umani, ritenendo che il nostro quotidiano on line non sia diffusissimo solo all’interno del regno animale.
Di un pôs di dîs incâ su Telefriuli al va in onde un spot publicitari des LATTERIE FRIULANE dulà che un presunt alevadôr furlan, fevelat diretamentri cui teleutents,al publicize la sô categorie e i prodots des LATTERIE FRIULANE: dut par talian!
podopo cuant che si rivolz a la vacje, che je in sene cun lui, al dîs ” e tu ce ditu?”
Il Furlan pes besties!
Magari il spot al’è mandât in onde cun cualchi contribût dal Asesorât regjonâl ae agricolture! e ancje tu, Violin “ce ditu” ?
Da qualche giorno su Telefriuli va in onda uno spot pubblicitario delle LATTERIE FRIULANE, dove un presunto allevatore friulano, rivolgendosi direttamente ai telespettatori, pubblicizza la sua categoria e i prodotti delle LATTERIE FRIULANE: tutto in italiano!
Poi, quando si rivolge alla mucca, che è in scena con lui, dice: “E tu ce ditu?” (E tu cosa dici?)
Il Friulano per gli animali!
Magari lo spot è mandato in onda con qualche contributo dell’Assessorato regionale all’agricoltura! E anche tu, Violino “ce ditu?” (cosa dici?)
Related posts:
- Il nuovo spot della Martini rimpiazzerà Clooney con uno sconosciuto italiano bello e bravo a baciare:al via il casting SB redazione.centrale@ilgiornaledelfriuli.net Basta con il tormentone “No Martini, no party”...
- Tondo: il vino Friulano è il cardine della promozione agroalimentare in Europa (ANSA) – TRIESTE, 15 SET – Il vino Friulano, l’ex...
- Inaugurazione del 29 ottobre a Udine a cura di ARLeF: immagini della presentazione del Dizionario Bilingue Italiano-Friulano ...
- Battaglia tra gli Amish negli Stati Uniti. Per offesa ai rivali si tagliano le barbe agli uomini e i capelli alle donne WASHINGTON – La vendetta delle barbe tra gli Amish, la...
Articoli correlati elaborati dal plugin Yet Another Related Posts.
11 Commenti
-
Tomasin, Bestiâl!
-
Bondì a ducj.
Jo o ài mandât vie chest messaç a la direzion cumierçâl des “latterie”:
“Cuant che o doprarês la nestre lenghe ancje par fevelâ cui oms e no dome cui nemâi, o tornarai a comprâ i vuestris prodots. Mandi e tancj augûrs”.
Fasêtlu ancje voaltris; se o rivarìn a cualchi miâr, o crôt che si impensaran ben di fâ i reclams completamentri par furlan.
A son lôr che a àn di vendinus il lat e il formadi! E alore, stant che chei che a pain o sin nô, se a vuelin lâ dilunc a vendi, a àn di fâlu par furlan o, almancul, ancje par furlan. Cu la int!
Mandi e ogni ben a ducj i Furlans di lenghe e di cûr.
Tomasin
-
buona idea quella di asterix
ecco il link del modulo mail delle Latterie Friulane http://www.latteriefriulane.it/contattaci.php
facciamo sentire la nostra voce, dicendo semplicemente che non possiamo venir trattati da animali
-
mi soi smenteade dai POLITICS…chei che a rapresentin il teritori furlan a àn di jessi BILENGÂI e dopâ il furlan cunat che si rivolzin ai eletôrs furlans come che e dete la leç 29/2007 sul FURLAN CATALAN!!!
-
graciis asterixs, cuissà se nus scoltin i furlans coragjôs….a proposit, o soi stade ae presentazion dal nuovo liruti ete contemporanie…une biele presentazion de nestre universitât dute schierade a fâsi i compliments e a autoreverenziâsi…in primis la retore cristiana compagno (cjargnele n.d.r.) che e à presentât a une platee plene come un ûf il gnûf statût de universitât che…al mancje dai principis de leç di fonde dal ’77 (ricostruzionda taramot) dulà che al ven scrit che e je nassude par riprendi i filons origjinâi de storie, culture e lenghe dal Friûl…ben cheste frase fondamentâl e je stade sostituide cuntune biade declarazion di… universitât vierte ae economie e internazionalizazion…chest cence che nissun dai presints al vedi olsât protestâ, intun silenzi tipic di nô furlans che o sin stâts a sintî cence fiatâ fin insom la retoriche retore par dopo batii lis mans come se e ves dite cuissà ce…eco chescj a son i furlans, nissune proteste…nissun coment…o sin abituâts a tasê come che a fasin i sotans…dal rest ae presentazion i docents de NESTRE universitât a jerin scuasi ducj venits, talianots e…antifurlans!!!!!
Invezit o vin di pretindi che cheste ande e svolti, si scomence a capîle che, come che al dîs asterix o vin di lassâ al vecjo furlans stereotipât dal gabane di un cjochele dentri te ostarie ma a pene fûr se si cjate denant cualchidun al gjave subite la barete e al salude a cjâf bas…e je ore di disi, anzit di scrivi…VONDE, JU LIS MANS DE NESTRE UNIVERSITÂT, in FRIÛL dut al à di jessi BILENGÂL, de publicitât aes trasmissions televisivis, ai gjornaliscj, ai dipendents publics, aes mestris des scuelis!!!!!
-
Propueste: invezit di lamentâsi nome tal blog, come un timp denant di un taj te ostarie, parcè no tachino a jemplâ di protestis il sît di LATTERIE FRIULANE o in alternative a jemplau di letaris di proteste compagnanlis cun tun pôs di contenitôrs di prodots des LATTERIE DI VIPITENO là che a son doprades paritariamentri dôs lenghis: il todesc e il talian? parcè no si fasiâl capî a Violino che al è dibant lâ a Milan a promovi i prodots furlans cuant che ogni confezion, ogni depliant, ogni insegne e je regolarmentri scrite dome par talian?
Vonde fâ i furlanists dome in campagne eletorâl tant per raspâ su un cuatri vôts do plui da chei babeos di furlans!
-
al è di un biel timp incà che i ai scrit al dirtetôr metint in clâr che o sin stufs di jessi cjapâts par sotans di turni…bisugne che ducj si cjapin caric di scrivi in maniere direte al diretôr ta chest câs ma ancje ai conseîrs…dome cussì si rive a cambiâ le ande antifurlane tai mieçs di informazion…cussì sui gjornâi e te rai…si cjation lis direzions di pueste e si scrîf lis protestis diretementri al interessât…dome cussì, par un toc di timp o ai viodût sostituî il paroni cul dario zampa…cumò al è tornât il talianot ma amancul no si viôt plui chel gabane che al faseve vergongâ ancje me pari che al à 87 agns e che no lu sopuartave….ma telefriuli, ancje se e à chest non, e je in man a un cjargnel (Terasso al è cjargnel) o ai ancje sintût cualchidun disi…io no soi furlan o soi cjargnel!!!!!
-
Furlan,
dopomai co lu dîs iò!!! Ma e l’è come fevelâ a une cartufule (dìt a a cjargnele par vie che, che segont me, patàte a l’è vigût fûr dal imbastardimet cul vènit).
Io in Friûl o feveli e o cjacari par furlàn sedi cun amis, che tai locâi, in te famê e ancje ai nemâi.
Ce ao di diti… al pos dâsi che tai timps passâz, o vedin cjapade tante di chê pore a fevela in furlàn, cuant che a comandavin forescj, che ancjemò cumò si platìn e scuasi si vergognin a fevelâ in te nestre marilenghe.
Par Telefriuli, biâz ancje loôr, a dipent da cui che al pae. Come simpri.
-
cari friulani friulanofoni,
preso atto che il razzismo antifriulano è arrivato a considerare il ladino di questa terra una roba da animali,
perché mai, invece di continuare a farci trattare da animali in Italia (oppure ad adeguarci a questo andazzo, allineandoci all’italiano dominante),
non dovremmo invece costruirci un moderno stato indipendente, una piccola Svizzera delle Alpi Orientali, nel quale, a dimostrazione della superiorità del nostro livello di civiltà su quello italiota, il gruppo linguistico italofono sia solamente uno dei quattro gruppi linguistici di questa terra, e non più quello dei padroni ?
-
e dopo questa, mi sentirei di lanciare un boicottaggio di Telefriuli,
ovverosia di una TV evidentemente finalizzata all’ipnosi italiota dei friulani (es. Paroni nello Scrigno) …
come è possibile pensare che, con lo stato dell’informazione in Italia, la TV sia equilibrata ?!?
sia nella televisione pubblica (RAI Trieste) sia in quella privata … l’ostilità antifriulana è viscerale …
Friûl libar !!!
-
Al “mus”, fevelait dome par Furlan, une bestie cusi sensibil, inteligjente e curiose, no si cjate dûc i dîs; no par nuie lu an metût tal presepi, a scjaldâ cul so flât il bambinello! Viva il mus, e se a le di Feagne, miôr ancje mo!


text:
Popolazion
La popolazion al è un grop di personis o organisims di une cierte specie che a vivin intune stesse zone o intun spazi determinât.
Il studi des popolazions umanis, dal lôr numar e dal disvilup tal timp al ven fat de demografie. Il compuartament des popolazions al è un argoment studiât de sociologjie, de economie e de gjeografie.
Il studi des popolazions animâls o vegjetâls al ven fat de biologjie. Pal studi dal disvilup des popolazions tal timp, dal lôr tas di cressite e di mortalitât e ven doprade une vore la statistiche.


text:
Toscane
La Toscane e je une regjon de Italie dal Nord. E confine a Nord cu la Emilie-Romagne, a soreli jevât cun lis Marchis e cu la Umbrie e a Sud cul Lazi. A soreli bonât e je bagnade dal Mâr Tiren. Il cjâf lûc al è Florence.
[cambie] Teritori
La Toscane e je une des regjons talianis plui diferenziadis come morfologjie: la percentuâl di planure e je minime (8,4%), logade sei tes zonis costieris, sei tes zonis internis.
La gran part dal teritori al è colinâr (66,5%): la part centri-meridionâl de regjon e je scuasit completamentri formade di culinis, come lis Culinis Metalifaris, la Val dal Ombrone, la Val d'Orcia e la Val di Chiana.
A Nord e a Soreli jevât, la regjon e je circondade de cjadene montagnose des Apenins, cul rilêf plui alt ch'al è la Mont Prado (2064 metris). Altris impuartantis monts, di origjin difarentis a son lis Alps Apuanis, montagnis cun pics di scuasit 2.000 metris che si cjatin te zone Nord-orientâl: a son famosis par lis gjavis di marmul, principâl materiâl di composizion di chestis montagnis.


text:
Calendari ebraic
I Israelitis a dopravin un calendari basât su le lune.
Un an al jere fat di dodis mês lunârs e al veve cirche undis dîs mancul dal an solâr.
Par compensâ la diference a vignivin zontâts cetancj dîs ogni an o un mês ogni cetancj ains.
I nons dai mês a jerin:
[cambie] NISAN (Abib)
Prin mês lunâr dal calendari sacri ebraic e al corispuindeve a un toc di març e di avrîl dal nestri calendari. Al jere un mês avonde frêt e al coincideve cu la fin de stagjon des ploiis. Inte riviere si scomençave za la seseladure dal vuardi.
Il cutuardis di chest mês Jesus a si riunì cui dodis apuestui pe celebrazion de ultime cene, prime di murî.
[cambie] IYYAR (Ziv)
Non dal secont mês lunâr dal calendari sacri ebraic. Al corispuint a un toc di avrîl e di mai dal nestri calendari. Al jere clamât ancje "ziv" che al significhe "lusorôs" parcè che al jere il mês de sfloridure. A si scomençave la seseladure dal forment.
In chest mês Salomon al començà a tirâ su il templi a Jerusalem.
[cambie] SIVAN
Tierç mês lunâr dal calendari sacri ebraic e al corispuindeve a un toc di mai e di jugn dal nestri calendari. A jere l'inizi de stagjon sute. A si tiravin su i fîcs primiedis e di lunc la riviere ancje i miluçs.
In chest mês, la seste zornade, a si celebrave la fieste de Pentecostis.
[cambie] TAMMUZ
Non dal cuart mês lunâr dal calendari sacri ebraic e al corispuindeve a un toc di jugn e di lui dal nestri calendari. Al è avonde curiôs che i ebreus a doprassin chest non, parcè che Tammuz al jere il non di une divinitât di Babilonie, e partant pagane par lôr. Forsi parcè che in chel periodi i ebreus a jerin un popul sotan e partant costrets a vê relazions cun potencis forestis.
Al jere il mês che al coincideve cun il periodi da cressint calôr estîf. Su lis vîs e començave a madurî la prime ue.
[cambie] AB
Non dal cuint mês lunâr e al corispuint a un toc di lui e di avost dal nestri calendari. Il significât dal non al è dubiôs, parcè che inte scrituris al è simpri nomenât come "cuint mês". Al è il mês plui cjalt dal an e in chest periodi a començavin lis vendemis.
[cambie] ELUL
Non dal sest mês lunâr e al corispuint a un toc di avost e di setembar dal nestri calendari. Al jere il mês che al puartave a concludi la stagjon estive. In chest periodi e jere ancjemò in côrs la vendeme e viers la fin dal mês al jere bielzà pront il vin gnûf. A si tiravin sù in chest periodi ancje i datui e i fîcs.
[cambie] TISHRI (Etanim)
Intal calendari ebraic al jere il setim mês corispuindint a un toc di setembar e di otubar dal nestri calendari. Il non al significhe "inizi dal an" di fat al jere pai ebreus il prin mês dal an sacri. Al jere il timp intal cuâl a començavin a colâ lis primis ploiis e ancje cuant che si scomençavin lis primis araduris.
[cambie] HESHVAN (Bul)
Otâf mês dal calendari sacri lunâr e al corispuindeve a un toc di otubar e di novembar dal nestri calendari. Il tiermin al significave "prodot". Al jere un mês de sierade e in chest periodi a si semenave vuardi e forment e inte Galilee a si tiravin sù lis ulivis. Al scomençave ancje il ritirament dai greis al cuviert.
[cambie] CHISLEV
Non dal novesim mês lunâr ebraic corispuindint a un toc di novembar e di dicembar dal nestri calendari. Al jere un mês invernâl, une vore frêt e ploiôs.
[cambie] TEBET
Non dal decim mês lunâr ebraic corispuindint a un toc di dicembar e di zenâr dal nestri calendari. Po stai che il non al vegni fûr da "infondâsi". Si da il câs che lis bondantis ploiis in chest periodi a rindevin il teren pantagnôs. Ancje se no di spes lis stradis a podevin jessi blocadis par vie di neveadonis. Il fat che chest mês nol fos adat par viazâ e ancje un mês durant il cuâl i pastôrs no varessin tignût lis lôr mandriis al viert di gnot, al fas suponi a cualchidun che nol po jessi stât il mês in cui al è nassût Jesus.
[cambie] SEBAT
Non dal decimprin mês lunâr dal calendari sacri ebraic e al corispuindeve a un toc di zenâr e di fevrâr dal nestri calendari.
Al jere il periodi di cirche metât unvier. Un mês avonde ploiôs, ma za i mandolârs a començavin a sflorî e a anunciâ la vierte.
[cambie] ADAR
Non dal decimsecont mês lunâr dal calendari sacri ebraic e al corispuindeve a un toc di fevrâr e di març dal nestri calendari.
E finive le stagjon invernâl e intes planis cjaldis a si tiravin jù i narançs e i limons.


text:
2002
De Vichipedie, la enciclopedie libare dute in marilenghe.
[cambie] Acjadiments
- 1 di Zenâr - L'Euro al devente la monede ufiziâl di undis dai cuindis paîs de Union Europeane
- 3 di Març - Cuntun referendum, i abitants de Svuizare e aprovin la jentrade dal stât inte ONU
[cambie] Nassûts
[cambie] Muarts
[cambie] Premis Nobel
- pe Pâs: Jimmy Carter
- pe leteradure: Imre Kertész
- pe midisine: Sydney Brenner, H. Robert Horvitz, John E. Sulston
- pe fisiche: Raymond, Riccardo Giacconi, Masatoshi Koshiba
- pe chimiche: John B. Fenn, Koichi Tanaka, Kurt Wüthrich
- pe economie: Daniel Kahneman, Vernon L. Smith


text:
De Vichipedie, la enciclopedie libare dute in marilenghe.
In vert i paîs dulà che l'alfabet cirilic al è chel uficiâl e il plui doprât, in vert plui clâr chei dulà che al è uficiâl, ma al ven doprât no in esclusive
L'alfabet cirilic (clamât ancje Aзбyka, dal vecjo non des primis dôs letaris) al è l'alfabet doprât par scrivi diviersis lenghis slavis (bielorus, il bosniac, il bulgar, il macedon, il rus, il ruten, il serp e l'ucrain) e altris lenghis no slavis che a si fevelin inte ex Union Sovietiche e inte atuâl Federazion russe. Al è il tierç alfabet uficiâl de Union Europeane.
L'alfabet cirilic al derive dal alfabet glacolitic, che al fo inventât secont la tradizion dai Sants Ciril e Metodi, origjinaris di Salonic; al jere basât sul alfabet bizantin medievâl, e duncje sul alfabet grêc; al fo poi adotât in diviersis lenghis slavis e no, e modificât par adatâsi ai diviers suns e pronunciis. Une forme ancjemò a vonde dongje di chê origjinâl e ven doprade de Glesie ortodosse
[cambie] Cjale ancje
[cambie] Leams esternis


text:
Nadâl
Il Nadâl e je la fieste cristiane plui impuartante dopo de Pasche. E cole ai 25 di Dicembar (ai 7 di Zenâr intes Glesiis orientâls), celebre la nassude di Jesus di Nazaret e il so non al ven dal latin Natale Christi.
[cambie] Significât religjôs
Il Nadâl al conclût al periodi dal Avent e no rapresente la date precise de nassude di Jesus, ma dome une zornade simboliche. Secont la tradizion de glesie latine a son 3 messis par Nadâl: ad noctem (a miezegnot), in aurora (cuant ch'al ven dì) e in die (vie pal dì).
[cambie] Intes tradizions furlanis
Il Nadâl al è in gjenar considerât il timp dai regâi, metûts atôr dal arbul di Nadâl. Une volte e jere ancje la tradizion dal nadalin, une socie (dispès agace o morâr) che si meteve sul fogolâr e veve di durâ fin ae Epifanie, cuant che la parone di cjase la distudave cul aghe benedete, in mût di puartâ fortune par dut al an. A Nadâl i fruts usavin ancje lâ pes cjasis cuntun baston cun insomp une stele a domandâ cualchi dolçut o un doi francs in cambi di un auguri di bon proseguiment e di cualchi cjant.
[cambie] Intal timp indaûr
Il tiermin Nadâl al ven fûr dal latin "Natalis" che al significhe natalizi ven a stâi relatîf a la nassite.
I romans a dopravin chest tiermin par tantis lôr fiestis.
Il 25 di dicembar a vevin la fieste dedicade a la nassite dal Soreli, il "Dies Natalis Solis Invicti".


text:
Vacine
La vacinazion e je il fâ cjoli une vacine par prevignì o par curâ.
La vacineprofilassi e je une maniere di tignì su il sisteme imunitari intai confronts di une o plui malatiis. E funzione tant plui se dute la popolazion che si vûl protezi e je stade vacinade. Daûr di ce che coste e ven praticade par malatiis che puartin un riscjio di muart plui alt e cuintri la cuâl no son altris manieris di prevignîle. La vacinoterapie e je une maniere di vacinazion cuintri une malatie, cuant cheste e je za in at, par potenziâ i anticuarps za presints intal nestri organisim, judant il sisteme imunitari a deventâ plui fuart.
I pericui da lis malatiis e des lôr complicancis a son une vore plui alts dai pericui un grum plui rârs che e pues compuartâ la vacine. Nûf malatiis a puedin jessi prevignudis cu lis vacinis di simpri. Tal prin an dal frut e massime a 3, 5, e 12 mês cuntune sole punture si fâs la vacine cuintri tetan, difterite, poliomelite, pertòs, epatite B, haemophilus influentiae B, par cualchidune di chestis al è un program seguitîf di riclams. A 12 mês cuntune sole altre punture si dâ la prime dose di vacine cuintri de rosolie, dal varuscli e de parotite; il riclam, che in chest câs al è dome un, si fâs a 5 agns. Dutis chestis nûf malatiis a son cetant impuartantis par vie che a puedin fâ tacâ complicazions seriis. Fâ la vacine e je une des plui impuartantis sieltis che i gjenitôrs a puedin cjapâ par i lôr fîs. I fruts e i grancj che no son stâts imunizâts a àn cûr di vê plui grues dams pe colpe di malatiis infetivis che a si podarès prevignîlis.


text:
Traduzion
Traduzion al è il voltâ un test orâl o scrit di une lenghe a di une altre e il test che al risulte di chê ativitât. La traduzion e je une ativitât che e cjape dut il probleme dal interpretâ un test e il so significât (di partence o di rivade) e il produsi un gnûf test che al vedi il sens avuâl di chel origjinâl in une altre lenghe di destinazion. La peraule traduzion mostre, dut câs, no nome l'at dal voltâ ma ancje l'ogjet dal voltâ.
[cambie] Teorie de traduzion
La teorie de traduzion e je part des dissiplinis che a vuelin studiâ ce che al sta ator de ativitât dal voltâ. La teorie de traduzion e cjape in prestit di altris cjamps di studi: la leterature, la storie, la filosofie, la linguistiche, la filologjie, la semeiotiche, la informatiche e vie indenant. Si à di notâ che si cjacare ancje di tradutologjie, ma plui di lôr a pensin che al sedi un fal parcè che e je une peraule che e va daûr simiotantle a chê francese. Il concet plui inzornât de teorie de traduzion al è chel di cjapâ la lenghe tant che une vision dal mont de int che la fevele. Cussì par capì un discors nol è l'ogjet specific ma ben la maniere cemût il pinsîr si pant in chê lenghe.
Il voltâ al vûl dî trasferî un test componût intune cierte lenghe (L1), intun gnûf test che al dopre une lenghe divierse (L2); tra i doi tescj al varà di jessi un rapuart di ecuivalence sostanziâl, duncje il test te L2 al varès di riprodusi no dome chês stessis informazions che a son tal test te L1 ma, soredut se al è un test leterari, ancje lis sôs carateristichis stilistichis.
In ogni câs si scuen doprâ il condizionâl “al varès”, par vie che al è clâr a ducj che nissune traduzion e podarà mai riprodusi in maniere integrâl un origjinâl.
Ogni lenghe, di fat, e je un sisteme “sierât”, inlidrisât a fuart te storie e te culture di un popul, e ogni popul al fâs l'inventari dal mont intune maniere divierse; […] Duncje ogni volte che o leì nun test in traduzion, o vin di jessi cussients che nol dîs “chê stesse robe” dal origjinâl, ma ben “scuasit chê stesse robe”. (N.FLOCCHINI-P.GUIDOTTIBACCI, Dalla sintassi al testo, Bompiani, 2005, p.240).
[cambie] Problemis de traduzion
In teorie un tradutôr al à di sielzi chês strategjiis, intal voltâ inte lenghe di rivade, che un marilenghe al doprarès inte stesse situazion comunicative. Nol capite simpri di podê voltâ une peraule de lenghe di partence cuntune peraule in chê di rivade (par esempli pai colôrs o pai numars). Il consei al è chel di doprâ une unitât, ven a stâi une maniere di voltâ il sens di partence cuntun zîr di peraulis intal test di rivade. Dôs lenghis tantis voltis a son difarentis ancje a livel formâl e dut câs a son peraulis che a no si cjatin lant di une lenghe a di chê altre. Par rivâ a comprendi une particolâr espression bisugne cognossi il contest: la peraule e à di jessi cjapade inte frase, la frase intal cjapitul e chest intal volum e il volum inte interie opare dal autôr. Par podê fâ dut chest si scugne tacâ des piçulis parts par rivâ a viodi l'intîr.
[cambie] Etiche de traduzion
Cui che al vûl voltâ ben al à dôi trois che al po cjapâ: lassâ cuiet il scritôr e fâ che al sedi il letôr a lâi incuintri, o impen lassâ cuiet cui che al lei par fâ che al sedi il scritôr a lâi dongje. Il tradutôr al à di domandâsi: -Aio di contâ ce che l'autôr al à scrit o ce che lui al intindeve dì? Intal prin câs la traduzion e je plui o mancul a la letare e cui che al lei al à di interpretâ il sens. Intal secont câs al è cui che al volte che al cîr di interpretâ, il letôr, achest pont al ven a vê un lavôr tant plui clâr ma mancul dongje dal origjinâl. Intal prin câs il pericul al è di pierdi il sens che l'autôr al voleve; intal secont a si po mostrâ plui la sensibilitât dal tradutôr che no chê dal autôr. Il tradutôr, dut câs, al scugne sielzi tra chestis dôs stradis. Al è ancje plui coret voltâ de lenghe origjinâl a di chê di rivade cence doprâ une lenghe pivot (tierce).
[cambie] Il tradutôr
Obietîf dal tradutôr al è chel di cirì il plui pussibil di puartâ il test di voltâ de lenghe di partence tignint il plui fer che si rive significât e stîl in chê di destinazion. Se al covente, daûr des difarencis da lis lenghis, si po fâ un adatament mantignint il sens esat intal regjistri, intal stîl, intal sun, inte metriche. Il tradutôr si cjate a fâ da lis sieltis che a van dretis a la funzion dal test o a ce che e vûl otegni la traduzion. Se par esempli par un test juridic o tecnic bisugne jessi il plui pussibil dongje dal test origjinâl, cuntun test leterari (narative, poesie) si po in une cierte misure slontanâsi par cirì stîl e metriche. A son da lis voltis che si po judâsi cun perifrasi: cuant che a son zûcs di peraulis, o ben peraulis che a rimin intune lenghe di partence e no in chê di rivade, detulis che a àn sens nome di une bande ma pierdin il sens di chê altre.
[cambie] Procediments di traduzion
[cambie] Adatament
Un adatament, clamât ancje libare traduzion, e je une maniere di voltâ dulà che il tradutôr si met al puest de societât e de culture di partence cuntune realtât che i corispuint intal test di rivade. Cheste gnove realtât e sarà plui buine pal public dal test di rivade. Par esempli la espression furlane al criche il dì e po jessi voltade par talian cuntun adatament in albeggia. E ancjemò te traduzion inglese dal fumut belc Les Aventures de Tintin et Milou, il compagn cjan di Tintin, Milou al devente Snowy. Inte stesse maniere i detective Dupond e Dupont a deventin Thomson e Thompson par inglês, Jansen e Janssen in olandês, Schultze et Schulze in todesc e cussì vie. Cuant il dramaturc dal Quebec Michel Tremblay al à adatât la opere teatrâl di Gogol L'ispetôr gjenerâl cul non di Le gars de Québec, al à passade la azion de Russie a la so tiere. Si cjatin spes adataments inte traduzion di poesie, lavôrs teatrai e pubblicitât.
[cambie] Compensazion
Un compensazion e je une maniere di voltâ dulà che il tradutôr al schive la dificoltât stilistiche dal test di partence metint dentri efiets di stîl in altris ponts dal test di rivade. Par esempli, tantis lenghis a àn dôs formis di pronons te seconde persone: une informâl e chê altre formâl (in francês, tu e vous; in spagnûl, tú e Usted; in todesc, du e Sie, nome par clamâ cualchi esempli). Par inglês, la distinzion tu e je si dopre plui di râr, si oblee cussì il tradutôr a doprâ une compensazion, sie cuntun non propri o un sorenon, sedi doprant formulis sintatichis sintudis informâi par inglês (I'm, you're, gonna, dontcha, ecc.).
[cambie] Calc
Un calc e je une maniere di voltâ dulà che il tradutôr al dopre un grup di peraulis (o, a lis voltis, une peraule) de lenghe di origjine propite in maniere leterâl inte lenghe di rivade puartant peraule par peraule ducj i tocuts de espression.
[cambie] Prestit
Un prestit al è une maniere di voltâ dulà che il tradutôr al dopre chê peraule o chel zîr di peraulis dal test di partence cussì come che e je. Un prestit al va scrit par regule in corsîf se nol è normâl e integrât te lenghe di rivade.
[cambie] Perifrasi
Une perifrasi e je une maniere di voltâ dulà che il tradutôr al dopre al puest di une peraule dal test di partence un grup di peraulis, o un zîr di peraulis,te lenghe di rivade. Une note dal tradutôr, cualchi volte scurtade cun NDT o N.D.T., e je une note (di regule da pît de pagjine o a la fin dal test) che si zonte par spiegâ i ingredeis de traduzion, su la culture dal test di partence, o altris informazions che si vûl dâ. Chestis notis a son permetudis cualchi volte obleadis. Dut câs, il ricori a notis al è par regule tant che ameti une sconfite dal tradutôr, di no jessi stât bon di voltâ tant che si scugne da spiegazions.
[cambie] Dulà che al è plui dificil voltâ
Dôi cjamps dulà che si va dongje al impussibil di voltâ a son la poesie e i zûcs di peraulis. La poesie, par vie de impuartance dal sun da lis peraulis e dal viers, pe rime e pal ritmi de lenghe di partence. I zûcs di peraulis parcè che a son propite di une lenghe e a saressin masse di spiegâ e si pierdarès gran part dal sens. Vegnin in jutori, dut câs, ducj i procediments di traduzion a pene spiegâts. Par esempli, un tradutôr al po meti dentri un gnûf zûc di peraulis intun altri puest di dulà che al larès par "compensâ" un zûc di peraulis che no si rive a voltâ.
[cambie] Neologjisims furlans
Il probleme al è frontât in un articul specialistic di Sandri Carrozzo [1] Pe formazion di gnovis peraulis si puedin cjapâ dôs stradis: cjalcjâ une peraule za doprade dantgj un gnûf significât, o ben lâ daûr a di un modul linguistic forest. Dutis e dôs lis manieris a marchin la pussibilitât di esprimi gnûfs concets dant vitalitât a la lenghe. Cuant che a si introdusin gnovis peraulis bisugne jessi atents: se si voltàs cumò "mouse" in surie, si colarès intal ridicul ancje se l'imprest al è cussì clamât in castilian, in francês e ancje in catalan. Ma lôr lu àn voltât dal principi. La linie dai linguiscj furlans e je, par gnovis peraulis, chê di tornâ se si po al latin o di acetâ prestits di lenghis sûrs come il francês, il castilian o il catalan.
[cambie] Esempli di traduzion poetiche
Cjant Cuint dal Infier di Dante cognossût come chel di Paolo e Francesca, esempli di difarentis soluzions [2]par une tercine dulà che al è impuartant ancje, oltri al test, la rime e il ritmi.
Amor ch’a nullo amato amar perdona, mi prese del costui piacer sì forte, che come vedi ancor non m’abbandona. (Dante)
Amôr che al clame amôr, par sô nature, mi cjapà di chest biel cun tant traspuart, che cun me simpri, tu lu viôts mi dure. (Pietro Bonini)
L’amôr che el contracambio nol perdone, di lui mi à fate inamorâ tant fuart che nancje ca, tu viodis, mi bandone. (V. G. Blanch)
Amôr che amâ a nissun amât perdone, mi à fat vê di custui plasê tant fuart Che tu viodis che inmò nol mi bandone. (Domenico Zanier)
L'amôr ch’al vûl l'amànt simpri riamât, a mi'à dât di chest un plasê si fuart che, come che tu viodis, no mi'à'nciemò lassât. (Ermes Culòs)
Amôr che a amât no amâ mai nol perdone, de sô bielece mi cjapà tant fuart che tu viodis che inmò no mi bandone. (Pierluigi Visintin)


text:
Bancje Mondiâl
La Bancje Mondiâl e je stade creade tal 1944, ae fin de Seconde Vuere Mondiâl, cul fin di ricostruî i paîs distruts par vie de vuere. Che volte si clamave IBRD (ven a stâi International Bank for Reconstruction and Development, Bancje Internazionâl pe Ricostruzion e il Svilup). La sêt de bancje e dal so grup asociât (IFC - International Finance Corporation,IBRD,IDA - International Development Association, MIGA - Multilateral Investment Guarantee Agency, ICSID - International Centre for Settlement of Investment Disputes) e je a Washington, in Americhe. Lis organizazions dal grup de Bancje Mondiâl a son ognidune specializade intun cjamp, ma a an dutis l'obietîf comun di judâ il disvilup dai paîs plui puars.
La Bancje Mondiâl e colabore ancje cul Font monetari internazionâl (FMI), che jude l'organizazion cun finanziament pal paiament dai debits dai paîs mancul svilupâts. Chescj doi organisims a son cognossûts insieme come "Instituzions di Bretton Woods", pal fat che a son stadis creadis inte conference che si davuelzè inte citadine dal Gnûf Hampshire dal 1 ai 22 di Lui 1944.


text:
2003
De Vichipedie, la enciclopedie libare dute in marilenghe.
[cambie] Acjadiments
- Graz e je la Capitâl europeane de culture
[cambie] Nassûts
[cambie] Muarts
- 1 di Zenâr - Giorgio Gaber, cantautôr e atôr talian
- 24 di Zenâr - Gianni Agnelli, imprenditôr talian
- 25 di Fevrâr - Alberto Sordi, atôr talian
- 28 di Avrîl - Ciccio Ingrassia, atôr talian
- 29 di Jugn - Katharine Hepburn, atore statunitense
- 4 di Lui - Barry White, cjantant statunitens
- 14 di Lui - Compay Segundo, musicist cuban dai Buena Vista Social Club
- 18 di Lui - Sandro Ciotti, radiocronist e gjornalist talian
- 11 di Setembar - Anna Lindh, politiche svedese
[cambie] Premis Nobel
- Pâs - Shirin Ebadi
- Leterature - John Maxwell Coetzee
- Midisine - Paul C. Lauterbur, Sir Peter Mansfield
- Fisiche - Alexei A. Abrikosov, Vitaly L. Ginzburg, Anthony J. Leggett
- Chimiche - Peter Agre, Roderick MacKinnon
- Economie - Robert F. Engle, Clive W. J. Granger


text:
Gram
Il gram al è une unitât di misure de masse. Al corispuint ae milesime part di un chilogram, unitât di misure ufiziâl dal sisteme internazionâl.
[cambie] Storie
La peraule e derive dal latin gramma, ch'al stâ a significâ un piçul pês.
La definizion di gram e je stade rindude ufiziâl il 1 di Avost dal 1793 tal sisteme metric francês. Te sô definizion origjinâl, il gram al corispuindeve al pês assolût di un volum di aghe pâr al cubul de centesime part di un metri, ae temperadure di fusion de glace.
Al dì di vuê il gram nol è plui une unitât base, parcè che al è stât sostituît dal chilogram; al reste in dut câs un sô sotmultipli.


text:
Lituanie
La Lituanie, (Lietuva) e je un stât de Europe orientâl che e je jentrade te Union Europeane e te NATO tal 2004. Al è un dai 3 stâts baltics che e fasevin part une volte de Union Sovietiche.
[cambie] Gjeografie
Al è un stât de Union Europeane cun capitâl Vilnius.
Al è logât di front de penisule scandinâve e al è bagnât dal Mâr Baltic. Al confine cu la Polonie e cu l'enclave Russe di Kaliningrad a ovest; cun la Bielorussie a est e la Letonie a nord.
[cambie] Storie
Influençât par un lunc timp de Gjermanie, e fo une republiche indipendente dal 1918 fintremai il 1940. Daspò e fo anetude inte Union Sovietiche.
[cambie] Citâts de Lituanie
[cambie] Sport
Arvydas Sabonis, Basketball, Kaunas Zalgiris Sarunas Jasikevicius, Basketball, New Orlean
[cambie] Leams


text:
Aziende Pai Servizis Sanitaris n° 3 Friûl de Alte
- [Glemone, UD] L'aziende e je organizade in doi distrets soci-sanitaris e in trê struturis dipartimentâls unichis a nivel aziendâl: il Dipartiment di Prevenzion, il Dipartiment pe Salût Mentâl, e il Dipartiment pes Dipendencis. Informazions utilis, servizis pal citadin, cjarie e contats.
Aziende Sanitarie n. 5 - Basse Furlane
- L’obietîf al è chel di svilupâ une culture di atenzion e orientament viers dal citadin cuntune rêt di comunicazion e integrazion cui professioniscj de sanitât, di mût che i servizi ufierts a corispuindin a chês che a son lis dibisugnis reâls dai utents.


text:
Internet
Internet (pr. Ìn-ter-net, dal latin inter, fra, e l'inglês net, rêt), in curt ancje Net al è un sisteme mondiâl viert a ducj di rêts conetudis di ordenadôrs che a comunichin tra di lôr par mieç dal standard Internet Protocol (IP). E je componude di tantis rêts comerciâls, academichis, domestichis e governativis plui piçulis. Internet al traspuarte diviersis informazions e servizis, come la pueste eletroniche, lis chats, lis pagjinis web e altris documents dal World Wide Web.
Al contrari dal pensîr comun, Internet e il World Wide Web no son sinonims: se Internet e je une colezion di rêts inter conetudis, leadis di fîi in ram, fibris otichis, e vie indevant, il Web e je une colezion di documents inter conetûts, colegâts di leams ipertestuâi e URLs.
[cambie] La storie
Internet al è nassût intai agns Sessante pes esigjencis militârs dai Stâts Unîts: si jere tal plen de Vuere frede e si veve bisugne di une rêt che no fos centrâl, ma cun plui ponts di acès e che podès lâ indevant ancje se un dai siei elements al fos stât eliminât. Cheste prime rêt e cjapave il non di ARPANET e funzionave dome jentri dai Stâts Unîts; ae fin dai agns Setante si slargjà ancje a cualchi paîs european, e tal 1980, cu la definizion dal Transmission Control Protocol (TCP) e dal Internet Protocol (IP), lis basis ancjemò vuê de rêt, si fevele di Internet. Il World Wide Web, ch'al rapresente ce ch'o doprin principalmentri vuê in Internet, al nas uficialmentri tal 1992, cuant che il ricercjadôr dal CERN Tim Berners-Lee al definì il protocol HTTP (HyperText Transfer Protocol). Subit daspò di cheste date e vignì fûr il prin sgarfadôr (browser), Mosaic .
[cambie] Principâi servizis disponibîi su Internet
- World Wide Web
- TCP/IP
- FTP (o ben File transfer Protocol)
- Gopher
- Pueste eletroniche (o Email)
- Liste di distribuzion
- Newsgroup
- Telnet
- Webcast
- File sharing (Condivision di file)


text:
Rinassiment
Il Rinassiment al fo un periodo di rinovament artisti,culturâl de storie de Europe jenfri le Etât di Mieç e l' Etât Moderne. Chest periodo,che pûi o mancul al scomence ienfri il XV secul e le metât dal XVI secul al viôt un gnûf ideâl di vite e un rinovament in tai studîs umanistîcs.
Il centri principâl di chest moviment,al fo le citât di Florence in Italie. Pocâs dai siôrs de citât,i Medici,studîos di ogni bande tachin a tirâ fûr se cussi si pues dî, tescj grecs e latins dal Imperi Bizantin ,conservâs in tai munistîrs. Le scuviarte di chests tescj,pocant a une cjadene di studîs e invenzions. Cualchidun al siere chest periodo al 6 di mai dal 1527 ,cuant che Rome fo invadude dal esercît spagnûl e todesc dal re Carli V. In te storie de musiche invezit le fin dal Rinassiment e je jenfri il 1600 e il 1620.
[cambie] Origjn de peraule
Il prin a fevelâ di rinassite al fo il pitôr e architet Zorz Vasari tal sô tratât Vite de'piu' eccellenti architetti,pittori et scultori italiani.. par cjacarâ dal moviment che al scomenzave cun Giotto e Masaccio e cul Donatel ,al molave il stîl grec-bizantin,par cjatâ in te figure di Michêlagnul chel che al jere rivât a passâ ancje i mestrîs de antichitât.
Ma le paternitât de peraule al e' dal storic francês Jules Michelet che dopre cheste peraule in tal 1855 par indicâ le 'scuviartedal mont e dal om' in tal XVI secul. Cheste afermazion ven ampliade dal storic svizar Jacob Burckhardt che al cjacare dal Rinassiment come dal periodo storic dulâ l'umanitât e le cuscience moderne viodîn la lûs ,daspo dal periodo scûr de Etât di Mieç.
[cambie] Difarencis cu le Etât di Mieç
Il Rinassiment al puarte grancj gambiaments in te politiche , in te economie e ancje in te religjon:
In politiche ,te bande orientâl,si fâs simpri pui grande le espansion dal Imperi Otomàn.Daspo de colade de citât di Costantinopoli,al cognossarâ une grande espansion rivant a cjapâ le Ongjarie ,rivant fin te Austrie ,e jentrant ancje tal Friûl. Le bande ocidentâl e je caraterizade de nassite dai stâts modernos,des monarchiis nazionâls di France e Spagne e dal imperi di Carli V. Le difarence cu lis monarchiis de Etât di Mieç e je in tal acentrament dal podê.
In economie cu la scuvierte des Americhis scomencin lis espansions coloniâls. Grancj gambiaments rivin ancje in Europe. Le scuviarte dal gnûf mont puarte le economie a spostâsi dal Mediterani,par lâ tal Nord de Americhe. Le economie feudâl tipiche de Etât di Mieç lassarâ il puest al comerç cu lis nâfs.
In te religjon si rive ae riforme protestante ,sarês a dî ae division jenfri le glesie catoliche e le glesie protestante.
[cambie] Personalitâs dal Rinassiment
- Leon Batiste Alberti
- Zuan Antoni Amadeo
- Beât Angjelîc
- Zuan Bellini
- Hyeronimus Bosch
- Sandri Botticelli
- Pieter Brueghel il Vecjo
- Pieter Brueghel il Zovin
- Michêlagnul Buonarroti
- Vitôr Carpaccio
- Lenart da Vinci


text:
Vignesie
Vignesie (par talian Venezia) e je il cjâf lûc de regjon dal Venit e de omonime provincie. E je une citât di 271.251 abitants, che e je logade in part su isulis inte lagune di Vignesie, in part su la tiere ferme (in particolâr lis frazions di Mestre e Marghera). La citât e dute la lagune a son stadis declaradis patrimoni mondiâl de umanitât di bande dal UNESCO tal 1979.
[cambie] Origjn dal non
Il non Vignesie in dutis lis sôs variazions, al ven di sigûr dal popul dai Venits, popolazion che jere stanziade in te regjon, za prime dai Romans. In epoche romane,le peraule Venetia cu le peraule Histria indicave la X regjon. I Bizantins clamavin Venetikà in Lenghe greche la Vignesie maritime, la part di tiere da Chioze fin a Grau.
Za le peraule Venit, presint in altris lûcs (Asie, Britanie e tal Lazi) e indicave popolazion vignudis de Asie Minôr. Il significât de peraule al indicave popolazions stanziadis dongje dai flums, terens paludins o in dut câs dongje de aghe.
[cambie] Il clime
Il clime di Vignesie al è chel tipic de Pianure Padane. Il fat di jessi dongje dal mâr al è vantagjôs par Vignesie. Tal unvier , la temperature minime je atôr dai 3 °C , le massime in istât je atôr dai 24 °C . Si pues considerâ un clime di transizion jenfri il continentâl e il mediteraneo. Il periodo di massime intensitât ploie al è tal mês di març e il mês di novembar.
Son frecuents ancje i burlaçs in istât. In unvier si pues cjatâ ancje la nêf cualchi volte , ma la presince dal mâr la limite une vore. Le tante umiditât pues ancje provocâ fumate penge in unvier , e scjafoaç in estât. I vints principâi son la Buere (NE) in unvier , Sciroc (SE) in estât.
[cambie] Le " aghe alte "
Cun le peraule " aghe alte " si indiche in te lagune di Vignesie une fenomenologjie particolâr dal cressi de maree , a nivei talmenti alte da provocâ alagaments ancje in citât. Chest fenomeno al e' particolarment frecuent in unvier e tal periodo de vierte.
Chest particolâr fenomeno al è causât da la combinazion di doi fatôrs : la regolaritât des mareîs e le ondade di tampieste , une combinazion di vint e pression atmosferiche parsore dal mâr. Le alte maree bessole , no puès gjenerâ le aghe alte.E' je le ondade di tampieste , combinade cun la maree astronomiche che puarte il nivel de aghe a alçasi parsore i nivei normai , in mût che chest fenomeno no puès nancje jessi previdût.
L'alçasi de aghe al e' un fenomeno normâl in un mâr sierât come il mâr Adriatic. Il vint che jude la realizazion di chest fenomeno no è tant la Bora , un vint che rive a Vignesie , ma il Sciroc , che puarte la sô azion tal sens longitudinâl parsore le masse de aghe dal mâr.Il viergi lis bocjis di puart , cun l'aument dal scambiasi le aghe jenfri le lagune e il mâr a puartât al aument de aghe alte , che tal passât , al jere un aveniment vonde râr par la citât.
I lavôrs di interrament in te lagune di Vignesie ( le realizazion de Isule dal Tronchet e Puart Marghera ) an puartât le riduzion de masse di aghe e modificât il comportament des mareis. Tal câs de aghe alte , le citât puès contâ su un sisteme di segnalazion che cuant al comence a tacâ il fenomeno de aghe alte , traviers di un sisteme di comunicazions telefonichis e sirenis , al informe i abitants de citât , in mût di podê fâ front in timp a chest event.
Tal periodo in cui chest fenomeno al è pui frecuent , le Aministrazion Comunâl al met a disposizion un sisteme di taulis di legn poiadis parsore dai supuarts di fièr , in mût di creâ un parcors sujât lunc i principâi intineraris de citât. Chests supuarts son garatîts fin a une nivel di maree di +120 centimetros , parsore dai cuâi a scomencin a galegjâ.Cuant le aghe al passe i +95 centimetros , lis linîs di navigazion publiche vegnin deviadis o limitadis , parcè lis barcjis non puedi pui passâ sot dal Puint "delle guglie" o sot dal puint "dei tre archi".
Par podê contrastâ il fenomeno de aghe alte , dal 2003 al e' in cors di realizazion lil progjet Mose , che al permetarâ la riduzion di chest fenomeno.
[cambie] Storie
Secont la liende, Vignesie e nâs il 25 di Març dal 421, cuant che par vie de vignude inte Penisule taliane dai Langobarts, tal 568, la int bandone lis citâts, che a son ormai simpri mancul siguris, e cîr un puest plui bon par vivi, par esempli lis isulis; chest al sucêt ancje in Friûl, dulà che la int che scjampe di Acuilee si trasferìs su la isule di Grau.
In chestis zonis une presince umane e jere probabilmentri plui antighe; sta di fat che cul timp, cualchidun al tornà su la tiere, altris si stabilirin su lis isulis e deventarin pescjadôrs o marinârs; cul timp la citât deventà simpri plui grande e rispietade ator pal Adriatic e ancje plui lontan, fin a deventà la Serenissime republiche venete. In tal 821 le citât di Rialto al devente le capitâl dal Ducât di Vignesie, ma dut il teritori al cjaparà il non di Vignesie.
Cuant Carlo Magno al devente imperadôr, Vignesie e faseve part dai teritoris da l'Imperi Bizantin. Il bon rapuart che Carlo Magno al veve cul Imperi Bizantin e il fat che Vignesie jere vonde lontane da Costantinopoli puarte le citât a deventâ un "puart franc" permetint il disvilup di une classe di marcjantis che fasaran di Vignesie la parone dal mâr Adriatic.
Deventade une republiche marinare cun Gjenue, Pise e Amalfi e je ancjemò ricuardade te bandiere de Marine taliane.
Il cjâf dal guvier al jere il dôs (doge par talian, dal latin dux), ma cul passâ dal timp il podê dal dôs al sarâ simpri plui controlât.
In tal XIII secul il podê di Vignesie al jere al colm: Vignesie e controlave dutis lis cuestis dal mâr Adriatic, regjons come la Dalmazie e l'Istrie, lis isulis dal mâr Egeo, Cipri e Corfù.
In tal XV secul il teritori de Serenissime al partive da Bresie, par fin ae Istrie, cun in plui dut il teritori de provincie di Belun.
In tal XVIII secul Vignesie e jere un dai centri di culture pui grancj de epoche. Veve une grande influence parsore la art, la architeture e la leterature dal so timp.
Ma cul Tratât di Cjampfuarmit dal 17 di Otubar dal 1797, la "municipalitât" di Vignesie finîs. Dut il teritori concuistât de Dalmazie, de Istrie e dal Venit, al formarà la "provincie Venete" dal Imperi de Austrie-Ongjarie sot l'imperadôr Francesc II.
In tal 1866 al jentre tal Ream de Italie
[cambie] Vignesie vuê
In zornade di vuê, Vignesie e à pierdût un grum di impuartance; ma e reste la capitâl de regjon. La popolazion tal centri storic e je in continue diminuzion, cuntun aument invezit a Mestre e Marghera, che a son deventâts impuartants centris dal terziari e de industrie. Il stes ambient de lagune al è in pericul, par vie dal incuinament, de erosion causade da lis ondis e v.i. Vignesie reste simpri une des citâts talianis pui visitade par i turiscj. No mancjin i puest e lis manifestazions di viodi.
[cambie] Glesiis
- Basiliche di San Zorç Maiôr
- Basiliche di San Marc
- Basiliche di Sante Marie de Salût
- Basiliche di Sante Marie dai Frari
- Basiliche dai SS. Zuan e Pauli (o di San Zanipolo)
- Glesie de Badie de Misericordie
- Glesie di San Jacum dal Orio
- Glesie di San Maurizi
- Glesie di San Samuel
- La Madone dal Ort
[cambie] Palaçs
- Ca' d'Aur
- Ca' Da Most
- Ca' Dario
- Ca' Farsetti
- Ca' Foscari
- Ca' Giustinian
- Ca' Loredan
- Ca' Pesaro
- Ca' Rezzonico
- Ca' Vendramin Calergi
- Ca' Zenobio
- Fondaco dai Todescs
- Palaç Contarini
- Palaç Balbi
- Palaç Barbarigo
- Palaç Barbaro a San Vidal
- Palaç Belloni Battagia
- Palaç Bernardo
- Palaç Cavalli-Franchetti
- Palazzo Contarini Dal Zaffo
- Palazzo Contarini Polignac
- Palaç Contarini del Bovolo
- Palaç Contarini Fasan
- Palaç Corner della Ca' Granda
- Palaç Corner Mocenigo
- Palaç Corner Spinelli
- Palaç dei Camerlenghi
- Palaç Donà della Madoneta
- Palaç Duçal
- Palaç Ferro Fini
- Palaç Fortuny
- Palaç Foscarini
- Palaç Giustinian
- Palaç Giustinian Lolin
- Palaç Grassi
- Palaç Grimani di San Luca
- Palaç Grimani di Sante Marie Formose
- Palaç Labia
- Palaç Loredan dal Imbassadôr
- Palaç Malipiero a S.Samuêl
- Palaç Mocenigo a San Stae
- Palaç Nervi-Scattolin
- Palaç Papadopoli
- Palaç Pisani Gritti
- Palaç Pisani Moretta
- Palaç Querini Stampalia
- Palaç Soranzo
- Palaç Soranzo Van Axel
- Palaç Surian Bellotto
- Palaç Venier dai Leons
- Palaç Zaguri
- Palaç Zane Collalto
[cambie] Atrîs edifizis impuartants
- Arsenâl di Vignesie
- Scuele Grande di San Roc di Vignesie
- Scuele Grande di San Marc
- Scuele Vecje de Misericordie
- Squero di San Trovâs


text:
Lethwei
Il celebar pugjilât birman si al clame lethwei o Myanma yuya louvi (Myanmar traditional boxing in inglês). La sô version sportive al è ancje clamade dai ans 1960: bando kick-boxing.
[cambie] Definizion
Cheste famosa pratiche di scherma des mans e dai pîts nudi al sares risalît al IIIe secol cuant che i monaci volevano intratenesi e difendesi. Al è un pugjilât "dite marziâl" cui che prende in prestit a l'ereditât tecniche dal guerier birman duta la sô panoplie di strateghis. Divent popolâr a partire dal XI secol sot i Re Anawratha, cun combatiments interetnici cence nessunis regole e di une violence cence misure comune. Il mût di afrontasi jè unevore specifîc, tenendo unevore spesso dal comportament animâl e somiglie solamentri di unevore lontan a altris pratichis orientalis.
[cambie] Regolament: il pugjilât birman o "suparlatîf" dai pugjilats
Ancestralmentri, l'oposizion al è direta di due arbitri e si al svolghe in un cerchi dala che ogni forme di parcussion e di proiezion al è autorizade. L'epuche moderne al si è introdot lis regole dal pugjilât ocidentâl, particolarmentri i guants, lis protezions, i round e il ring. Il panel tecnîc dal combatent jè unevore larc e i comportaments si ispiranoi a lis altris pratichis combatiment de Birmanie. Si trovano numerosis azions spetacolaris particolarmentri lis tecnichis volants (pidade in vol, colp di zenochi e di gomit in vol), e tecnichis in marcie di scala (pidade e colp di zenochi). Iari, il pugjilât birman tradizionâl al è stat l'antitesi di Thaing, pal sô aspet brutâl e primari. Ogji, nol è così, poichè organizât in lis condizions moderne, al po' esse placevole a vedê.
[cambie] Carateristiche tecniche: "ducj il cuarlp al è une arma"
Nove tecnichis tradizionalis compognin la pratiche dal pugjilât birman. Lis carateristichis tecnichis dal lethwei tenuçin a tre components principâi, lis armi utilizadis, i scopi mirats e lis distanze di combatiment. Troviamo:
- une utilizazion di dut l'arsenâl cuarlporâl disponibile, di parcussion e di proiezion (nove armi principalis: crani, due pugni, due gomits, due zenochie e due pîts),
- la ricerca di parcussion de insieme dal cuarlp averso,
- la gjiestion di tre distanze di combatiment: distance lunga (in particolâr di pidade), distance medie (colpi di zenochi, pugn e gomit), cuarlp a cuarlp (prese e proiezions).
Di un punt di vista strategjiche, e par esse facilmentri ricordât, un insieme di principi è decrecât. Par esempl, troviamo i principi seguents:
- colpire lis armi averse prime di atacasi al centr dal cuarlp (ex.: scossa in colp di cjâf intal muscol in stesso tempo di un colp di pugn circolâr averso o parcussion de cossa aversa in pidade frustrât (fr. fouetté) in ocassion di une ofensive in pidade circolâr in linea mediana),
- lis proiezions devin efetuasi intal spazi vicin par portâ une parcussion immediade in arivando al suol,
- utilizâ lis strategjis dai animâi dal thaing (ex. parcussion nei membris inferiori aversi di tipo cinghiâl, o colp di zampa di tipo pantera in lis bracie aversi par aprisi un camin verso i scopi, o scopatur rotatîf de tigre in une ofensive in pidade alla facie).
[cambie] Particolaritât culturalis dal lethwei
Tradizionalmentri il combatiment si svolgjie in un cerchi. Nei villagji birmans, ancora al XXIe secol, chest combatiment al si è mentenut il sô caratar ancestrâl. Sol l'aparizion di un ring ocidentâl e des divisions sembra esse segn di modernitât.
L'incontr al è diret di due arbitri, par podê megli separâ i protagonists, e al è evaluât di sei zudici. Dutis lis tecnichis a son autorizadis, si al po' colpire un omp in tera. I pugjili combatin durant lis partite unevore lunghe. I round a son intervallats di riposi complets durant quâi si svolghin altris incontri.
L'atrezature jè sommarie, port dal pantaloncini di pugjilât, mans bandadis, noce di coc in mût di protezion zenitâl, coregjie di cuoi jenfri i dents. Ancora finora, molts pugjili birmans si tatuano il tronc e lis gambe. Si al po' legjiê, a alcuni, lis lor vitoris, a altris des rapresentazions di animâi (aquila, cobra, pantera, tigre, ec.) simbolizando forza e coraç.
[cambie] Il lethwei-yei
Dance gueriera eseguita a l'inizi di combatiment, par dimostrâ abilitât e coraç. Alla fine de dance, lis bracie incrociadis il pugjile si colpisce ciascuna des sue spalle cun la man oposta in mût di annunciâ che jè pront a combatê. Une dance di vitorie al è ancje eseguita daspò la decision dai zudici.
[cambie] Il let-khamaungnkhat
Prezentazion des armi utilizadis durant il combatiment di lethwei, dal pugjile stesso. Colpisce de sô man aparta l'arma oposta. La prezentazion si efetua da l'alt in basso, inizialmentri coi pugni e i gomits, poi i zenochie e infine di pîts.
[cambie] Vede ancje
- Bando, philosophy, principles and practice, M.Gyi, IST edition, 2000
- Burmese bando boxing, M.Gyi, Ed. R.Maxwell, Baltimore, 1978
- Comprehensive Asian Fighting arts, D.F.Draeger and R.W.Smith, E. Kodansha, Tokyo, 1969
- Traditional burmese boxing, Z.Rebac, Ed. Paladin Press, Boulder, 2003
[cambie] Leams esternis
- (francês) Federazion (francês) di Bando Pugjilât Birman
- (inglês) Federazion de Americhe dal Nord di Bando (USA)


text:
1947
De Vichipedie, la enciclopedie libare dute in marilenghe.
[cambie] Acjadiments
[cambie] In Friûl
- 19 di Zenâr - Denant dal teatri Puccini di Udin a vegnin dâs fûr i prims volantins dal Moviment Popolâr Furlan contrari a la propueste te costituente de Costituzion Taliane di fâ il Friûl provincie dal Venit.
[cambie] Pal Mont
- 10 di Fevrâr: a seguiti dai tratâts di pâs firmâts a Paris, la Italie e cêt Flum dal Cjarnâr, Zare e la Istrie ae Jugoslavie e la isole di Rodi ae Grecie; la provincie di Triest e ven dividude in doi tocs, clamâts zone A e zone B.


text:
Fumut
Il fumut al è un mût di contâ des storiis doprant une schirie di disegnuts cun adun dai tescj e dai dialics scrits in suazis a forme di nûl o di balon che a jessin de bocje dai personaçs. I fumuts a son stâts doprâts al inizi soredut come forme di narative infantîl e popolâr, e nome in un secont timp si son tacâts a fâ fumuts di un nivel artistic plui alt.
[cambie] Storie dal fumut
Il fumut al nas tal finì dal XIX secul in Americhe cun des contis su la edizion de Domenie dai gjornâi. Tal zîr di pôcs agns i comics (cemût che a vegnivin clamâts i fumuts) a deventarin une vore popolârs. Fra lis dôs vueris mondiâls a nassin personaçs come Mickey Mouse, Tarzan, Mandrake, Flash Gordon e Superman che a son deventâts patrimoni dal imagjinari moderni.
[cambie] Viôt ancje


text:
Martars
Martars al è il dì de setemane che al seguìs il lunis e al è seguît dal miercus; il non al ven dal latin Martis dies, che al vûl dî zornade di Marte. Par furlan al è di gjenar masculin.
I nons par inglês e intes lenghis de Scandinavie a vegnin dal diu nordic Tyr. I martars plui impuartants a son il martars gras, ven a dî l'ultime zornade dal Carnevâl, e il martars neri, che al si riferìs ai 29 di Otubar 1929, dì dal crac de Borse di New York, che al fo l'inizi de grant depression. Intai Stâts Unîts lis elezions si tegnin di solit di martars.


text:
Taoisim
Il taoisim insiemit al confucianisim e al budisim al è une des trê religjons di maiorance de Cine e dal Estrem Orient, ancje se a diference dal budisim e je restade principalmentri in Cine e dapardut dulà che si è svilupade la culture cinese.
La peraule Tao di par se e significhe "vie, strade" ma in sens lât e pues significâ "dutrine". Par i cinês la armonie e l'ordin dal univiers a son manifestazions dal Tao, une specie di volontât divine. Secont lôr lis vicendis umanis a son une conseguence di un mût naturâl e coret di fâ ogni robe e che dut e ducj a vedin il propri puest e la proprie funzion.
Il taoisim al ve un inizi filosofic par mieç dal so fondadôr Lao-tzu, che malcontent des robis che a caraterizavin la so epoche, al cirì ricrei tornant a la nature. Il libri atribuît a Lao-tzu al puarte il non di Tao Te Ching (Libri de vite) e al è considerât il principâl test dal taoisim. La filosofie di Lao-tsu a fo ulteriormentri disvilupade di Chu ang Chou che al scrivè il libri Chuang-tzu dulà che al spieghe ancje i concets di yin e yang.
Il pinsîr taoist al è che nol à sens fâ alc par interferî intal côrs naturâl des robis. Prime o dopo dut al tornarà intal stât ledrôs. Partant a pensin che vivint in armonie cul Tao, a puedin gafâ in cualchi maniere i segrets de nature e deventâ francs dal dam fisic, des malatiis e parfin de muart. A començarin cussì a sperimentâ meditazion e pratichis dietetichis e respiradoriis che, a prossumavin e podessin ritardâ il decjadiment fisic e la muart. A nasserin cussì liendis su personis imortâls, pomis magjichis, magjie e altri. Intal II secul d.d.C. il taoisim al deventà une religjon organizade. Intal VII secul d.d.C. par contrastâ l'avançâ dal budisim, Lao-tzu al fo fat diu e i scrits taoiscj a forin metûts intun canul. Si començà o tirà sù templis, claustris e munistîrs.
Intal cors dal timp il taoisim al bastardi planc a planc intun sisteme imbombât di idolatrie e superstizion. I predis si fasevin paiâ par celebrâ i funerâi, lis fiestis e complî altris cerimoniis. Al passà cussì par deventâ une religjon fate di crodincis di spirits imortâi, infier di fûc e mieçs dius tirâts dongje di altris religjons


text:
O
O al è il decim cuint segn dal alfabet furlan.
[cambie] Storie
Il segn al derive dal semitic Ayin (voli), che inte origjin al rapresentave une consonant.
The Greeks are thought to have come up with the innovation of vowels, and lacking a pharyngeal consonant, employed this letter as the Greek O to represent the vowel /o/, sun mantignût tes lenghis etrusche e latine. Te lenghe greche, plui tart, e fo introdusude une variante par distingui il sun lunc (Omega, "O grande") de o curte (Omicron, "o piçule").
[cambie] Significâts
[cambie] Chimiche
- O al è il simbul dal ossigjen


text:
B
Il B(bi) al è il secont segn dal alfabet furlan e de plui part dai alfabets latins; e je la prime consonant.
[cambie] Storie dal B
[cambie] Evoluzion
La letare e derive dal antichissim alfabeto lineare, usât tal Sinai plui di 3.500 agns fa, a sô volte derivât dal jeroglific, dulà che il sun [b] al jere rapresentât di une cjase.
Tal 1500 p.C., la seconde letare dal alfabet fenici, clamade beth par analogjie cun l'alfabet ebraic, e veve assunt une forme che e servive come base a ducj i sucessîfs alfabets, come l'alfabet grec. Cheste letare clamade beta, voltade di 180° e doplade, diede origine al modern B, dal cuâl si davuelç, cun l'aparizion de scriture minuscole, in B.
La letare e je daspò passade al alfabet latin par mieç dal etrusc: in chest passaç, lis letaris a vevin pierdût il lôr non, par clamâsi dome cul lôr sun, e cussì beta e deventà be.
[cambie] Altris significâts dal B
[cambie] Chimiche
- B al è il simbul dal bôr
[cambie] Fisiche
- Il vetôr B al rapresente il cjamp magnetic
[cambie] Fotografie
- B al è une des velocitâts dal oturatôr
[cambie] Informatiche
[cambie] Medisine
- B al è un dai grups sanghins dal om
[cambie] Musiche
- B al è la note musicâl si pe notazion doprade tai pai di lenghe inglese o todescje
[cambie] Traspuarts
- B al è la targhe automobilistiche internazionâl dal Belgjiche


text:
Lenghe inglese
L'inglês o anglês (non natîf English) e je une lenghe gjermaniche ocidentâl che e je la lenghe dominante tal Ream Unît, tai Stâts Unîts e intun grum di nazions dal Commonwealth come Australie, Canade, Malte, Gnove Zelande e altris ex coloniis inglesis.
L'inglês e je al dì di vuê une des lenghis plui feveladis e scritis in dut al mont, cun cirche 380 milions di fevelants. Dome il cinês e l'Hindi e an plui fevelants, e il spagnûl al è scuasit a la pari. L'inglês e je ancje la lenghe plui fevelade di chês gjermanichis, e al ven doprât come lingua franca in tancj paîs, par vie de influence militâr, economiche e culturâl prime dal Imperi inglês e daspò, soredut tal XX secul, dai USA. La difusion de lenghe e je stade judade ancje dal cine, de musiche, de sience e tai ultins timps di Internet, par cui aromai e je plui studiade come seconde lenghe, ancje se lis altris lenghis coloniâls come il spagnûl e il francês a mantegnin une cierte impuartance in cualchi part dal mont. Vuê si scugne cognossi l'inglês intune une vore di cjamps lavoratîfs.
L'inglês al è dividût in tancj dialets diferents, di cui i plui cognossûts a son l'inglês american e l'inglês britanic, cun l'ultin che al è ancjemò considerât la variant standard di imparâ.
Tal pont di viste dal vocabolari, al è interessant viodi come, ancje se lis peraulis base a son gjermanichis, la influence dal latin e dal francês e je stade grande: lis peraulis di origjin francês a son il 28%, chês di origjin latine il 28%, chês di divignince gjermaniche dome il 25%.


text:
25 di Novembar
Il 25 di Novembar e je la 329° zornade dal Calendari Gregorian, (la 330° se l'an al è bisest). A mancjin 36 zornadis pe fin dal an.
[cambie] Acjadiments
[cambie] In Friûl
- 1419 - Lis trupis dal patriarcje cun un bataion di Ongjarês a assedin Cividât.
- 1866 - Primi elezions talianis. In Friûl a vincin i moderâts.
[cambie] Vie pal mont
- 1973 - Colp di stât militâr in Grecie cuintri il president George Papadopoulos.
- 1984 - il cjantant Bob Geldof al met adun a Londre 35 artiscj che a regjistrin la cjançon Do they know it's Christmas par cjapâ su bêçs pe cjaristie in Etiopie
- 1990 - primis elezions popolârs in Polonie, Lech Walesa al devente president.
- 1992 - Il parlament Cjecslovac al vote la division dal paîs in Cechie e Slovachie dal 1 di Zenâr dal 1993
[cambie] Nassûts vuê
- 1881 - Angelo Giuseppe Roncalli Pape Zuan XXIII († 1963)
- 1914 - Joe di Maggio, zuiadôr di baseball merecan († 1999)
- 1915 - Augusto Pinochet militâr, ditatôr cilen
[cambie] Muarts vuê
- 1970 - Yukio Mishima, scritôr gjaponês (n. 1925)
- 1993 - Anthony Burgess, scritôr inglês (n. 1917)
- 2005 - George Best, zuiadôr di balon inglês (n. 1946)
[cambie] Fiestis
[cambie] In Friûl
- Fieste di Sante Catarine a Udin
[cambie] Vie pal mont
[cambie] Religjosis
- Sante Catarine


text:
Te
Il te al è une tisane che si fâs doprant lis fueis de plante dal te. E je une bevande che e à dentri cafeine e teine. E pues ancje vignî aromatizade cun altris plantis o cun speziis.
I plui grancj produtôrs di te a son la Cine e Taiwan, la Indie, e il Japon, grandis produzions a son ancje intal Pakistan, in Sri Lanka, intal Nepal, in Kenya e in Argjentine.
Il te al è un aliment impuartant inte culture di diviers paîs, par esempli intai paîs britanics, in Cine o inte culture Japonese (cerimonie dal te).


text:
Ore
La ore e je une unitât di misure dal timp, no aparten al SI, ma il so ûs al è acetât. In astronomie e je ancje une unitât di misure dai angui.
[cambie] Definizion
Une ore e je une unitât di timp che corispuint a 3.600 seconts, o 60 minûts.
[cambie] Storie
Une zornade e je componude di 24 oris.
Te antichitât si considerave come ore la diesime-seconde part dal timp che passave jenfri la albe e il tramont. Cun chest calcul, vie par la istât lis oris son plui lungjis che vie par l'unvier. I romans e i grêcs a usavin cheste definizion. Intun secont moment, ancje la gnot e fo dividude in dodis parts.
Plui tart la ore e fo definide come la vincjesime-cuarte part dal dì solâr aparent, dade jenfri un misdì e il seguint. Cun cheste definizion lis oris a cambiin une vore mancul, ancje se la durade dal dì solâr aparent e varie vie par l'an. Cuant che un orloi al dopre chest gjenar di calcul, al à di jessi regolât pôcs voltis vie par il mês. A seconde se al cjate come origjin il tramont o la albe si al cjape il non di Sisteme orari Italic o Sisteme orari Babilonês rispetivementri.